
KOMMENTARER  FRA  LÆSERNE 


PIONERER  PÅ  ELFENBENSKYSTEN 

Det  er  en  glæde  for  min  familie  at 
modtage  Liahona  (portugisisk) .  Min  hustru 
og  jeg  holder  meget  af  artiklerne  om 
Kirkens  pionerer  rundt  omkring  i  verden. 
Det  var  dejligt  at  læse  om  pionererne  på 
Elfenbenskysten  i  martsudgaven  i  1999. 

Det  at  høre  om  vore  brødre  og  søstre  i 
andre  lande  og  deres  store  tro,  mod,  ofre  og 
udholdenhed  er  en  stor  motivation  for  os, 
for  vi  bliver  mindet  om,  at  Jesu  Kristi  evan- 
gelium forener  os  i  denne  store  kirkefa- 
milie. 

Greg  Edison  Martins, 

Cidade  Nova  Ward, 

Rio  Grande  Stav  i  Brasilien 

INDSATS  BLANDT  MINDRE  AKTIVE 
MEDLEMMER 

Mange  tak  for  Liahona  (engelsk),  især 
artiklen  »Derfor  ville  jeg  ikke  gå  i  kirke«  i 
juniudgaven  i  1998.  Som  stavsmissionær 
møder  jeg  masser  af  medlemmer,  som  har 
bekymringer.  Somme  tider  vakler  jeg,  når 
jeg  taler  med  mindre  aktive  medlemmer, 
men  artiklen  lærte  mig  at  være  mere  selv- 
sikker. Nu  ved  jeg  bedre,  hvordan  jeg  skal 
hjælpe  mindre  aktive  medlemmer.  Kirken 
er  altid  parat  til  at  hjælpe  dem,  der  farer 
vild. 

Lea  Castro  del  Rosario, 
Santa  Cristo  Gren, 
Gapan  Stav  i  Filippinerne 


AT  MODTAGE  HERRENS  HJÆLP 

Mens  jeg  var  på  arbejde  den  30. 
december  1999,  tænkte  jeg  på  medlem- 
merne i  Jardim  Paineiras  Ward,  hvor  jeg  er 
kvorumspræsident.  Jeg  spekulerede  på, 
hvordan  jeg  kunne  hjælpe  brødrene  i  mit 
kvorum  til  at  udvikle  sig  i  Herrens  rige.  Så 
opstod  den  tanke  i  mit  sind,  at  jeg  skulle 
bede  brødrene  om  at  vogte  Herrens  får. 

Den  31.  december  1999  fandt  jeg  janu- 
arudgaven af  Liahona  (portugisisk)  i  2000  i 
brevkassen.  En  af  de  første  taler  i  dette 
generalkonferencenummer  var  »Vogt  mine 
får«  af  ældste  Ben  B.  Banks  fra  De 
Halvfjerds  Præsidium.  Jeg  indså  straks, 
hvor  velsignede  vi  er,  at  vi  har  Helligånden 
til  at  lede  os.  Jeg  læste  uddrag  af  talen  for 
brødrene  i  ældsternes  kvorum.  Jeg  bad  dem 
om  at  læse  talen  indgående  derhjemme  og 
overveje  emnet.  Jeg  er  dybt  taknemlig  for 
de  velsignelser,  som  jeg  får,  når  jeg  søger 
Herrens  hjælp. 

Fernando].  Calderari, 
Jardim  Paineiras  Ward, 
Juiz  de  Fora  Stav  i  Brasilien 


NOVEMBER 
1 


2  0  0  0 


BUDSKAB  FRA  DET  FØRSTE  PRÆSIDENTSKAB 


At  opnå 
et  godt  liv 


Præsident  James  E.  Faust 

Andenrådgiver  i  Det  Første  Præsidentskab 

reiseren  sagde:  »Jeg  er  kommet,  for  at  de  skal  have  liv  og  have  i 
overflod«  Qoh  10:10).  Hvordan  opnår  vi  denne  overflod?  Det  gode 
liv  omfatter  en  uendelig  søgen  efter  kundskab,  lys  og  sandhed. 
Præsident  Hugh  B.  Brown  (1883-1975),  tidligere  rådgiver  i  Det  Første 
Præsidentskab,  har  sagt:  »Gud  ønsker,  at  vi  skal  lære  og  vedblive  med  at  lære, 
men  det  kræver,  at  der  er  noget,  som  vi  må  >  aflære  <  igen.  Som  onkel  Zeke 
sagde:  >Det  er  ikke  min  uvidenhed,  der  har  bragt  mig  i  fedtefadet,  men  det  jeg 
vidste,  som  bare  var  forkert. <  Det  største  onde  er  at  lukke  sindet  af  eller  gøre 
det  fjendtligt  over  for  sandheden,  så  intellektets  arterier  hærdes.«1 

Vi  kan  opnå  kundskab  fra  to  kilder.  Den  ene  er  guddommelig,  og  den  anden 
er  verdslig.  Rex  E.  Lee  (1935-1996),  som  var  rektor  for  Brigham  Young 
University,  omtalte  dem  som  »den  rationelle  metode  og  den  superrationelle 
metode«.  Vi  er  alle  mere  bekendt  med  den  rationelle  metode,  som  vi  lærer  i 
skolen  og  gennem  et  livslangt  studium.  Den  superrationelie  eller  guddomme- 
lige kilde  er  mindre  almindelig.  Og  dog  er  det  den  sikreste  kilde.  Begge  kilder 
er  tilgængelige  for  os.  Heldigvis  behøver  vi  ikke  at  vælge  den  ene  frem  for  den 


Mulighederne  for 
at  opnå  et  godt 
liv  øges,  når  vi 
stræber  efter 
sandhed  og 
kundskab  fra 
guddommelig 
og  verdslig  kilde. 

anden.  Bror  Lee  fortsatte:  »Vi  bør  føle  os  lige  meget 
hjemme  på  både  universitetet  og  i  templet.  Vi  bør 
betragte  begge  som  lærdomscentre.«2 

Vi  hører  tilsyneladende  hjemme  i  et  voksende  univers. 
Verdslig  viden  øges  hastigt.  Vores  kundskab  om  evange- 
liske sandheder  øges  også.  Profeter  taler  fortsat.  Det  er 
også  muligt  at  opnå  en  større  forståelse  af  skrifterne. 
Mulighederne  for  at  opnå  et  godt  liv  øges,  når  vi  stræber 
efter  sandhed  og  kundskab. 

NÅR  DER  OPSTÅR  SPØRGSMÅL 

I  den  uendelige  proces  med  at  antage  og  forkaste 
oplysninger  i  vores  søgen  efter  lys,  sandhed  og  kundskab, 
opstår  der  i  næsten  alles  liv  på  et  eller  andet  tidspunkt 
tvivlsspørgsmål.  Det  er  en  del  af  indlæringsprocessen. 
Mange  er  som  den  far,  vi  læser  om  i  Bibelen,  som  havde 
et  besat  barn  og  som  tryglede  Frelseren:  »Jeg  tror,  hjælp 
min  vantro!«  (Mark  9:17,  24). 

Kirken  har  ikke  og  bør  efter  min  mening  heller  ikke 
udtale  sig  om  ethvert  stridsspørgsmål.  Men  jeg  kan  ikke 
lade  være  med  at  spekulere  på,  om  ikke  medlemmer  af 
Kirken  bringer  sig  i  åndelig  fare,  når  de  offentligt 
betvivler  Joseph  Smiths  profetiske  kaldelse,  hans  efterføl- 
gere  eller  nogle  af  Kirkens  grundlæggende,  fastslåede 
læresætninger.  De,  der  udtrykker  deres  personlige  tvivl 
eller  manglende  tro  som  en  offentlig  revselse  af  Kirkens 
lederskab  eller  lærdomme  eller  som  led  i  en  konfronta- 
tion med  dem,  der  også  søger  evigt  lys,  træder  ind  på 
hellig  grund.  De,  der  beklager  sig  over  Kirkens 
lærdomme  eller  lederskab,  men  mangler  tro  til  eller 
ønske  om  at  holde  Guds  befalinger,  risikerer  at  afskære 
sig  fra  den  guddommelige  kilde  til  kundskab.  De  nyder 
ikke  Ånden  i  samme  omfang,  som  de  kunne  have  gjort, 
hvis  de  viste  sig  oprigtige  i  deres  kærlighed  til  Gud  ved  at 
vandre  ydmygt  for  ham,  ved  at  holde  hans  befalinger  og 
ved  at  opretholde  dem,  som  han  har  udpeget  til  at  lede 
Kirken.  Nogle  af  dem,  der  kritiserer  og  finder  fejl,  har 
tidligere  følt  den  åndeligt  beroligende  trøst,  som  nydes  af 
dem,  der  er  i  harmoni  med  evangeliet,  som  det  blev 
gengivet  af  Joseph  Smith.  De  er  måske  også  faret  vild  og 


er  blevet  glemt  af  dem,  der  skulle  have  vist  dem  omsorg. 

HVOR  FINDER  MAN  TRYGHED 

Der  findes  ikke  en  stenmur,  som  beskytter  Kirkens 
medlemmer  mod  verdens  fristelser.  Ligesom  alle  andre 
overvældes  Kirkens  medlemmer  af  bedrag,  udfordringer 
og  fristelser.  Men  for  dem,  der  nærer  vedvarende  tro,  sund 
dømmekraft  og  klarsyn,  er  der  en  usynlig  mur,  som  de 


For  en  del  år  siden  kritiserede  folk 
visdomsordet.  Nu  har  videnskabelige 
kendsgerninger  bekræftet,  at  visdomsordet, 
som  blev  givet  ved  åbenbaring  til  profeten 
Joseph  Smith,  er  en  storslået  sundhedslov, 
selv  om  dets  største  velsignelser  efter 
min  mening  er  åndelige. 

har  valgt  aldrig  at  overskride. 
De,  der  befinder  sig  på  den 
sikre  side  af  denne  usynlige 
mur,  er  fulde  af  ydmyghed.  De 
anerkender  villigt  Guds   over- 
herredømme og  stoler  på  skrif- 
terne og  hans  tjenere,   Kirkens 

lederes  råd.  Disse  ledere  er  mennesker  med  svagheder,  og 
de  er  ufuldkomne  i  deres  visdom  og  dømmekraft.  Der 
findes  ingen  fuldkomne  mennesker  på  jorden.  Men 
næsten  uden  undtagelse  yder  disse  ledere  oprigtigt, 
ydmygt  og  bønsomt  en  stor  og  hengiven  kristen  indsats 
efter  bedste  evne.  Og  hvad  der  er  endnu  vigtigere,  så 
besidder  de  guddommelig  myndighed  og  beføjelser,  hvor 
igennem  store  og  evige  velsignelser  kan  tilflyde  dem,  der 
opretholder  og  følger  dem.  De  er  Guds  tjenere. 

Nogle  få  kritikere  fatter  måske  ikke  de  trofastes  hengi- 
venhed. For  eksempel  skrev  en  kritiker  engang,  at 
lydighed  mod  budene,  såsom  tiende,  er  obligatorisk.  Men 
din  og  min  lydighed  er  aldrig  obligatorisk;  så  ville  den  jo 
være  påtvunget.  Intet  i  Kirken  er  tvungent.  Hand- 
lefrihed er  et  af  lydighedens  vigtigste  principper,  og 
lydighed  udspringer  af  kærlighed  til  Gud  og  hengivenhed 
for  hans  værk.  Den  eneste  straf  for  alvorlig  overtrædelse 
eller  apostasi  er,  at  det  pågældende  medlem  afskæres  fra 
Kirkens  samfund  og  fællesskab  (se  L&P  134:10). 

Er  en  af  grundene  til,  at  mænd  og  kvinder  savner  tro, 
at  de  har  nok  i  sig  selv?  Nogle  synes  næsten  at  nære  en 
frygt  for  at  søge  visdom  og  kundskab  hos  en  kilde,  der  er 
højere  end  dem  selv.  De  forlader  sig  udelukkende  på  den 
verdslige  kilde  til  lærdom.  En  mindre  skare  hævder 
måske  at  være  tro  og  loyale  mod  Kirken,  men  synes,  at 
det  er  smart,  fint  eller  in  at  være  lidt  oprørske,  at  være  en 
smule  egenrådige  og  at  hakke  på  nogle  af  de  traditionelle 
lærdomme,  som  kommer  fra  profeten  Joseph  Smith  og 
hans  efterfølgere.  Det  kan  stamme  fra  manglende 
guddommelig  kundskab.  Da  jeg  var  dreng,  var  visdoms- 
ordet  en  af  de  lærdomme,  der  oftest  blev  kritiseret.  Nogle 
følte  sig  krænket,  når  Kirkens  ledere  belærte  om  det.  Nu 
har  videnskabelige  kendsgerninger,  der  var  ukendt  i  min 
ungdom,  fastslået,  at  visdomsordet  er  en  storslået  sund- 
hedslov, skønt  dets  største  velsignelser  efter  min  mening 
er  åndelige. 

Jeg  har  hørt  nogle  sige:  »Jeg  kan  tro  på  alle  åbenba- 
ringerne, undtagen  én.«  Det  er  svært  at  forstå  den  logik. 
Hvis  man  tror  på,  at  åbenbaringer  kommer  fra  en 
guddommelig  kilde,  hvordan  kan  man  så  vælge  og  vrage? 

N  O  V  E  M  B  E 

Vores  accept  af  evangeliet  bør  være  fuld  og  hel,  af  hele 
vores  hjerte  og  sjæl. 

Nogle  retfærdiggør  deres  kritik  med  at  hævde:  »Men 
det  er  jo  sandt.«  Mit  svar  er:  »Hvordan  kan  du  være 
sikker  på  det?«  Andelig  sandhed  skal  knyttes  til  tro  og 
retskaffenhed  for  fuldt  ud  at  blive  forstået.  Apostlen 
Paulus  minder  os  om,  at  misbrug  af  sandheden  gør  den  til 
en  løgn  (se  Rom  1:25). 

Siden  den  genoprettede  Kirkes  begyndelse  har  der 
været  meget  modstand  og  mange  kritiske  røster,  både 
inden  for  og  uden  for  Kirken.  Hvad  har  al  den  modstand 
og  kritik  resulteret  i?  Nogle  af  de  åndeligt  umodne,  de 
svage  og  de  skeptiske  er  faldet  fra.  Men  selve  Kirken  har 
ikke  alene  overlevet,  men  er  vokset  og  er  blevet  stærkere. 
I  nogle  henseender  kan  intet  andet  i  verden  måle  sig  med 
dette  værk.  Trods  de  mange  udfordringer  i  forbindelse 
med  den  voldsomme  vækst  er  der  tegn  på,  at  troen  øges 
over  det  meste  af  jorden.  For  eksempel  er  der  aldrig  før  i 
verdenshistorien  blevet  bygget  så  mange  templer. 

Jeg  tror  ikke,  at  dette  værk  kan  standses  eller  lide 
alvorlig  skade  på  grund  af  vore  kritikere.  Mange  profe- 
tiske udtalelser  tyder  på  det  modsatte.  Historien  har 
tydeligt  vist,  at  Kirken  er  vokset  under  forfølgelser;  den 
har  haft  fremgang  trods  kritik.  Man  kan  spilde  megen  tid 
og  energi  på  frugtesløst  at  finde  fejl  ved  lærdommene, 
skikkene  eller  lederskabet.  De,  der  er  blevet  vasket  rene 
ved  dåbens  vand,  bringer  deres  evige  sjæl  i  fare  ved 
tankeløst  blot  at  søge  den  verdslige  lærdomskilde.  Vi  tror, 
at  Jesu  Kristi  Kirke  af  Sidste  Dages  Hellige  har  Kristi 
evangeliums  fylde,  hvilket  evangelium  er  indbegrebet  af 
sandhed  og  evig  oplysning.  Vi  fastholder,  at  Kirkens  store 
arv  er,  at  den  besidder  den  eneste  fuldstændige  vej  til 
evigt  liv. 

KILDEN  TIL  SAND  LÆRE 

Hvem  kan  udtrykke  den  officielle  lære?  Det  er  klart 
fastslået  ved  åbenbaring  og  tradition,  at  Kirkens 
nuværende  præsident  og  hans  rådgivere  besidder  nøglerne 
til  at  stadfæste  den  sande  lære.  Denne  myndighed  er  givet 
ved  åbenbaring.  Det  Første  Præsidentskab   udgør  »et 

kvorum  ...  til  at  modtage  åbenbaringerne  for  hele  kirken« 
(L&P  124:126).  Om  denne  myndighed  har  ældste 
Stephen  L.  Richards  (1879-1959),  mens  han  var  medlem 
af  De  Tolv  Apostles  Kvorum,  udtalt: 

»De  [præsidentskabet]  er  højesteret  her  på  jord,  når 
det  gælder  udlægningen  af  Guds  lov. 

I  udøvelsen  af  deres  funktioner  og  overdragede 
myndighed  styres  de  af  en  forfatning,  hvoraf  en  del  er 
nedskrevet  og  en  del  ikke  er  det.  Den  skriftlige  del 
udgøres  af  de  godkendte  skrifter,  både  gamle  og  nyere,  og 
i  de  nedskrevne  udtalelser  fra  vore  sidste  dages  profeter. 
Den  uskrevne  del  er  åbenbaringens  ånd  og  den  guddom- 
melige inspiration,  som  hører  til  deres  kaldelse. 

Når  de  formulerer  deres  fortolkninger  og  beslutninger, 
rådfører  de  sig  altid  med  De  Tolv  Apostles  Råd,  som  ved 
åbenbaring  er  udpeget  til  at  assistere  og  handle  med  dem 
i  ledelsen  af  Kirken.  Når  disse  ledere  derfor  når  til  enighed 
om  en  beslutning  og  fremlægger  den,  bliver  den  bindende 
for  alle  Kirkens  medlemmer,  uanset  hvad  den  enkelte  i 
øvrigt  måtte  mene.  I  Guds  rige  hersker  der  lov  og  orden.«3 

Vi  ønsker  ikke,  at  de,  der  har  tvivlsspørgsmål,  skal  vise 
oprigtigheden  af  deres  følelser  ved  at  forlade  Kirken.  Det 
er  slet  ikke  det,  vi  ønsker.  Vi  håber  derimod,  at  deres 
oprigtighed  kommer  til  udtryk  ved,  at  de  bygger  på  de 
følelser,  som  har  holdt  dem  i  Kirken.  De  kan  styrke  deres 
tro  ved  at  følge  deres  intuitive  dømmekraft  og  de  reneste 
og  ædleste  følelser  i  deres  egen  sjæl.  Ved  at  søge  en  kilde, 
der  står  over  dem  selv,  kan  de  modtage  svar  på  deres 
spørgsmål  fra  en  guddommelig  kilde.  Hvis  de  har  begået 
fejltrin,  er  der  en  vej  tilbage.  Døren  står  vidt  åben,  og 
arme  er  strakt  ud  for  at  tage  imod  dem.  Der  er  plads  til 
alle.  Enhver  kan  yde  et  bidrag. 

Med  den  samme  ånd  som  kom  til  udtryk  i  et  brev  fra 
Wilford  Woodruff  (1807-1898),  Kirkens  fjerde  præsi- 
dent, til  Lyman  Wight  (1796-1858) ,  en  apostel,  som  brød 
med  Kirkens  lederskab,  siger  vi  til  alle:  »Kom  hjem  til 
Zion,  lev  i  vor  midte,  bekend  og  forsag  dine  synder  og  gør 
ret,  som  ...  alle  mennesker  skal  gøre  for  at  nyde  Guds 
gunst  og  Helligåndens  gaver  og  have  fællesskab  med  de 
hellige  ...  Vi  interesserer  os  alle  for  dit  velfærd.  Du  har 


ingen  fjender  her.  Jo  længere  du  holder  dig  fra  os,  des 
fjernere  bliver  dine  følelser.«4 

Kirkens  lederskab  vil  fortsætte  med  at  bede  for  dens 
kritikere,  dens  fjender  og  dem,  der  ønsker  at  skade  den. 

Jeg  tror,  at  det  er  få  ting  her  i  livet,  der  fortjener  ens 
fulde  tillid.  Jeg  aflægger  vidnesbyrd  om,  at  Kirken  er  fuld 
tillid  værdig.  Der  er  ingen  uoverensstemmelse  mellem 
sandhed  og  tro.  Jeg  ved,  at  enhver,  der  oprigtigt  og  ret- 
skaffent søger  at  få  dette  at  vide,  kan  få  det  åndeligt 
bekræftet.  Må  vores  sind,  hjerte  og  ånd  være  åbne  for 
den  guddommelige  kilde  til  sandhed.  Må  vi  stræbe  opad 
og  hæve  os  over  vore  dagligdags  bekymringer  og  blive 
arvinger  til  al  sandheds  kundskab  og  til  Herren  og 
Frelseren  Jesus  Kristus.  □ 


NOTER 

1.  Dimissionstale  ved  Utah  State  University,  4.  juni  1965. 

2.  »The  Proper  Equipment«,.  Brigham  Young  University  1981- 
1982  Fireside  and  Devotional  Speeches,  1982,  s.  131-132. 

3.  Conference  Report,  oktober  1938,  s.  115-116. 

4.  Citeret  i  Ronald  G.  Watt,  »A  Dialogue  between  Wilford 
Woodruff  and  Lyman  Wight«,  Brigham  Young  University  Studies, 
efterår  1976,  s.  113. 


FORSLAG  TIL  SAMTALEEMNER  FOR  HJEMMELÆRERNE 

1 .  Det  gode  liv  omfatter  en  endeløs  søgen  efter  kund- 
skab, lys  og  sandhed. 

2.  I  vores  søgen  efter  kundskab  kan  der  fra  tid  til 
anden  opstå  tvivlsspørgsmål  i  enhvers  sind. 

3.  Medlemmer  bringer  sig  i  åndelig  fare,  hvis  de 
offentligt  betvivler  Joseph  Smiths  eller  hans  efterfølgeres 
profetiske  kaldelse  eller  nogle  af  Kirkens  grundlæggende, 
fastslåede  lærdomme. 

4.  De,  der  beklager  sig  over  Kirkens  lære  eller  Kirkens 
lederskab,  men  mangler  tro  til  eller  ønske  om  at  holde 
Guds  befalinger,  risikerer  at  afskære  sig  fra  den  guddom- 
melige lærdoms  kilde. 

5.  De,  der  ydmygt  og  villigt  anerkender  Guds  overher- 
redømme og  sætter  deres  lid  til  skrifterne  og  hans 
tjenere,  Kirkens  lederes  råd,  finder  sikkerhed. 

6.  Herrens  Kirke  er  vores  fulde  tillid  værdig. 

UNDER  OPFØRELSE 


Barbara  Jean  Jones 

FOTO:  FORFATTEREN,  UNDTAGEN  HVOR  ANDET  ER  ANGIVET; 
FOTO  AF  TEMPLET  I  CAMPINAS  I  BRASILIEN:  RAUL  LINS 


Disse  teenagere  spiller  en  vigtig  rolle  i 
byggebranchens  vækst  i  Brasilien. 

Det  er  fredag  aften.  Fra  Recife  til  Rio  og  fra 
Salvador  til  Sao  Paulo  summer  Brasiliens  stor- 
byer af  liv,  når  de  unge  mennesker  strømmer 
ud  i  gaderne  og  vandrer  langs  stranden  eller  ad  vejene  til 
udendørs  festivaler  og  markeder,  film  og  underholdning, 
restauranter  og  klubber. 

Men  i  et  bestemt  hjørne  af  Sao  Paulo  -  Brasiliens 
største  storby  med  et  indbyggertal  på  21  millioner  -  er 
fredagens  fest  og  ballade  glemt,  mens  en  skare  teenagere 
tager  del  i  noget  højst  usædvanligt. 

De  sidder  i  små  grupper  omkring  en  stor,  oplyst  bygning 
og  kigger  af  og  til  på  deres  ure,  mens 
de  stille  snakker  sammen  til 
langt  ud  på  natten.  De  er 
ikke  sent  ude  for  at  gå  på 
diskotek.    De    venter 
ikke  på  en  sen  fore- 
stilling.    De    venter 


ivrigt  på  noget,  som  er  meget  vigtigere,  noget,  som  deres 
forfædre  også  har  ventet  på:  Deres  aftalte  tid  til  at  udføre 
dåb  for  de  døde  i  templet  i  Sao  Paulo  i  Brasilien. 

Fordi  dette  tempel  har  været  det  eneste  i  et  land  med 
flere  end  700.000  sidste  dages  hellige,  har  dets  døre 
været  åbne  hele  natten  hver  fredag  og  indtil  sent  lørdag 
for  at  kunne  betjene  de  mange  busser  fulde  af  sidste 
dages  hellige  fra  yderdistrikterne,  som  kun  kan  komme  til 
templet  i  weekenderne.  Efter  deres  ankomst  får  de 
forskellige  stave  tildelt  tidspunkter  i  løbet  af  døgnet,  hvor 
de  kan  udføre  tempelordinancer. 

EN  VOKSENDE  UDFORDRING 

Ifølge  den  tidligere  tempelpræsident  i  Sao  Paulo, 
Aledir  Barbour,  er  betjeningen  af  sa  store  antal  af 
besøgende  »i  øjeblikket  vores  største  udfordring,  fordi  så 
mange  stave  gerne  vil  komme,  men  vi  kan  ikke  yde  dem 
den  service,  som  vi  gerne  ville.«  Han  gør  en  kort 
pause,  så  tilføjer  han  smilende: 
»Men  det  er  da  en  dejlig  udfor- 
dring at  have.« 


De  brasilianske  hellige  siger,  at  de  lange  busture  og  den 
lange  ventetid  på  at  komme  ind  i  templet  er  hele 
umagen  værd.  Men  nu  ligger  templer,  som  blandt  andet 
templet  i  Campinas 
(herunder)  og  i  Sao  Paulo 
(herunder  til  højre),  tættere 
på  mange.  Disse  unge 
er  parate. 

Den   hvidhårede,    milde 
tempelpræsident     fortæller 
om  en  gruppe  unge  og  deres 
ledere,    som    var    kommet 
kørende  med  bus  fra  Belo 
Horizonte,  som  er  en  storby 
små  200  kilometer  nordøst 
for  Sao  Paulo.  De  unge  fra 
denne  stav  medbragte  navne 
på  10.000  forfædre,  som  de 
selv  havde  fundet  frem  til 
ved  deres  slægtsforskning. 
Gruppen     var     der     fra 
tirsdag  til  fredag,  men  der 


var  jo  slet  ikke  tid  nok  til  at  udføre  dåb  for  alle  deres 
forfædre. 

Templets  dåbsværelse  er  som  regel  så  fuld  af  unge 
tempelgæster,  at  hver  enkelt  kun  kan  blive  døbt  for  fire 
eller  fem  afdøde  pr.  tempelbesøg.  Og  det  sker,  efter  at 
mange  af  de  unge  og  deres  forældre  fra  yderdistrikterne 
har  sparet  op  i  flere  måneder  for  at  rejse  til  templet  og  har 
siddet  i  en  bus  i  flere  dage  for  at  nå  frem  til  Sao  Paulo. 

Da  templet  i  Sao  Paulo  blev  indviet  i  1978,  var  det 
stort  nok  til  at  kunne  betjene  Kirkens  medlemmer  i 
Brasilien,  som  på  det  tidspunkt  talte  færre  end 
60.000.  Men  medlemstallet  i  Brasilien  er  mere  end 
tidoblet  siden  da,  og  templet  har  i  længere  tid  været 
konstant  overfyldt. 

Heldigvis  virker  den  hastige  vækst,  som  har 
skabt  denne  udfordring,  også  som  en  katalysator  til 
at  udvirke  en  vidunderlig  forandring  -  en  foran- 
dring, som  allerede  er  blevet  til  velsignelse  for  de 
unge  brasilianere. 


Besøg  på  tempelpladserne,  som  her 
ved  templet  i  Porto  Alegre  i  Brasilien 
(til  højre),  motiverer  unge  som  Fa  bio 
Fogliatto  (øverst),  Ivan  Carvalho 
(i  midten)  og  Guilherme  Recordon 
(nederst  til  venstre)  til  at  holde 
sig  værdige. 

EN  TID  TIL  AT  BYGGE 

17-årige  Fabio  Fogliatto  og  hans  venner  fra  Canoas 
Stav  i  Brasilien  kigger  spændt  ind  gennem  sprækkerne  i 
et  hegn,  så  de  kan  følge  arbejdere  med  sikkerhedshjelme, 
der  er  i  færd  med  at  opføre  en  bygning  nær  Brasiliens 
sydligste  punkt.  Fabio  bemærker  med  tilfredshed,  at  en  af 
arbejderne  forlader  byggepladsen,  inden  denne  tænder 
sin  cigaret.  »Han  ved  sikkert,  at  det  er  et  helligt  område 
for  os,«  siger  Fabio. 

På  den  modsatte  side  af  hegnet  ser  man  et  fantastisk 
syn.  Med  byen  som  baggrund  skyder  murene  til  templet  i 
Porto  Alegre  i  Brasilien  op  af  den  røde  jord. 

»Bare  ved  at  se  dem  bygge  templet  kan  jeg 
fornemme,  at  det  virkelig  er  Herrens  tempel,« 
siger  Ivan  Carvalho  på  14  fra  Esteio  Ward.  »Det  giver 
mig  et  endnu  stærkere  ønske  om  at  komme  her  og 
udføre  ordinancer  for  de  døde  og  for  mig  selv.« 

14-årige  Guilherme  Recordon  fra  Eståncia  Velha 
Ward  tilføjer:  »Og  nu  hvor  vi  kun  skal  køre  20  kilometer 
i  stedet  for  300,  kan  vi  måske  kommer  her  hver  uge!« 


Disse  drenges  følelser  er  repræsentative  for  den 
voksende  begejstring,  som  mærkes  overalt  i  Brasilien, 
hvor  der  opføres  templer.  Et  andet  tempel  er  ved  at  være 
færdigt  i  Campinas  (en  by  lige  vest  for  Sao  Paulo),  og 
endnu  et  blev  for  nylig  indviet  i  byen  Recife  mod  nord. 
Mens  Kirken  opfører  templer  rundt  om  i  Brasilien,  skaber 
de  unge  en  tempelværdig  livsførelse. 

HAV  ALTID  TEMPLET  FOR  ØJE 

Det  er  ikke  let  for  de  unge  brasilianere  at  leve  værdigt 
til  at  kunne  komme  i  templet.  De  bliver  drillet  af  deres 
kammerater,  hvis  de  ikke  tager  stoffer,  drikker  spiritus  eller 
ryger  tobak.  Umoral  er  almindelig  på  plakater  og  i  fjern- 
synsprogrammer. Mange  elever  har  pornografiske  blade 
med  i  skole.  Under  det  ugelange  karneval,  som  Brasilien  er 
berømt  for,  stilles  ukyskhed  og  umoral  til  skue  i  gaderne. 

Men  de  unge  sidste  dages  hellige  siger,  at  det  at  se  hen 
til  templet  hjælper  dem  til  at  holde  budene,  trods  de 
mange  fristelser  og  prøvelser  de  kommer  ud  for.  »Når  man 
ikke  vil  kigge  i  de  [pornografiske]  blade  henne  i  skolen, 

Janise  Figueiré  (til  venstre)  fra  Moinhos  de  Vento 
Stav  i  Porto  Alegre  i  Brasilien  og  Marcus  Goncalves 

(herunder)  fra  Campinas  Stav 
skaber  en  tempelværdig 
livsførelse,  så  de  kan  træde 
ind  i  de  nye  templer,  som  det 
i  Recife  i  Brasilien  (til  højre). 

gør  de  andre  nar  ad  en.  Men  det 
er  mit  mål  at  tage  på  mission  og 
blive  gift  i  templet,  så  jeg  ved  alle- 
rede, at  når  de  prøver  at  vise  mig 
den  slags,  så  vil  jeg  ikke  se  på  det,« 
siger  Fabio  Marques  på  16  fra 
Campinas  4.  Ward  i  Campinas  Stav 
i  Brasilien.  »Jeg  har  allerede  truffet 
min  beslutning.« 


Fabio  siger,  at  det  at  have  et  tempel  så  tæt  på  hans 
hjem  i  Campinas  vil  styrke  ham  og  hans  sidste  dages 
hellige  venner.  »Det  er  vanskeligt  at  komme  til  templet 
i  Sao  Paulo,  men  snart  kan  vi  lettere  og  hyppigere 
udføre  dåb  for  de  døde  i  templet  i  Campinas.  Og  hver 
gang  man  gør  det,  styrkes  ens  beslutning  om  at  vende 
tilbage  til  templet  og  til  at  være  værdig  til  at  blive  gift  i 
templet.« 

Når  udfordringer  synes  for  store  for  den  18-årige 
Janise  Figueiro,  kigger  hun  på  en  lille  flaske  med  rød  jord, 
som  hun  har  fået  af  sin  UP-præsidentinde  i  Higienopolis 
Ward  i  Moinhos  de  Vento  Stav  i  Porto  Alegre  i  Brasilien. 
»Når  jeg  ser  på  den  jord  fra  tempelpladsen,  bliver  jeg 
mindet  om  at  leve  værdigt.« 

PARAT  TIL  AT  TRÆDE  IND 

14-årige  Juliano  Garcia  fra  Guaiba  Jardim  Ward  i 
Moinhos  de  Vento  Stav  i  Porto  Alegre  er  begejstret  for 
den  præmie,  han  har  vundet.  Skønt  han  kun  har  været 

■  BØRNENES  HJERTER 


medlem  af  Kirken  i  mindre  end  et  år,  vandt  han  skrift- 
stedsjagten  ved  en  Superlørdag  for  flere  stave.  Da  han 
bladede  i  sin  præmie,  et  hæfte  ved  navn  Det  hellige 
tempel  af  ældste  Boyd  K.  Packer  fra  De  Tolv  Apostles 
Kvorum,  blev  han  betaget  af  billederne  af  templernes 
dåbsbassiner  og  celestiale  værelser.  Juliano  vidste  ikke 
meget  om  templet,  men  da  han  i  hæftet  læste  om  dåb 
for  de  døde,  kom  han  til  at  tænke  på  sine  afdøde  bed- 
steforældre. »Jeg  tænkte  på  min  bedsteforældre.  På 
hvor  dejlige  de  var,  og  jeg  tænkte,  at  jeg  mere  end 
noget  andet  ønskede  at  tage  til  templet  for  dem.« 
Juliano  har  ikke  haft  mulighed  for  at  besøge  templet  i 
Sao  Paulo,  men  nu  forbereder  han  sig  på  at  komme  i 
templet  i  Porto  Alegre. 

Mens  Juliano  og  andre  unge  brasilianere  lidt  efter 
lidt  stræber  efter  at  skabe  en  tempelværdig  livs- 
førelse, nærer  de  ingen  tvivl  om,  at  når  de  nye 
templers  døre  er  parate  til  at  blive  åbnet,  så  er  de 
parate  til  at  træde  ind.  D 


Da  englen  Moroni  viste  sig  for  den  17-årige  Joseph 
Smith  i  1823,  fortalte  han  den  unge  profet,  at 
profeten  Elias  ville  »plante  i  børnenes  hjerter  de  forjæt- 
telser, som  blev  givet  til  fædrene,  og  børnenes  hjerter  skal 
vendes  til  fædrene«  QS-H  1:39). 

Denne  profeti  bliver  bogstaveligt  opfyldt  i  hjertet  på 
unge  brasilianere.  »Profeten  Elias'  ånd  virker  . . .  især  på 
de  unge  mennesker  og  får  dem  til  at  udføre  ordinancer 
for  deres  forfædre.  Det  er  noget,  vi  ikke  kan  forklare,« 
siger  tidligere  tempelpræsident  i  Sao  Paulo  Aledir 
Barbour. 

For  eksempel  arbejder  16-årige  Jeferson  Montenegro 
fra  Canoas  (som  ses  herunder)  og  Suelen  Alexandre 
(15  år);  José  Meirelles  (18  år);  Priscila Cavalieri  (18  år); 
Carlita  Fochetto  (14  år);  og  Carolina  (16  år), 
Christiane  (15  år)  og  Carlos  Rodriguez  (12  år)  fra  Sao 
Paulo  som  frivillige  i  deres  lokale  slægtshistoriske  centre 
i  mellem  10  og  20  timer  hver  uge.  De  hjælper  Kirkens 
medlemmer  med  deres  slægtsforskning,  taster  uddragne 
navne  ind  i  computersystemet  og  søger  efter  navne  på 
deres  egne  slægtninge. 

Disse  unge  er  ikke  usædvanlige.  Mange  unge  brasi- 
lianere har  fundet  navne  på  flere  hundrede  af  deres 
forfædre  og  er  begejstret  begyndt  at  udføre  ordinancer 
for  dem.  Hvorfor?  »Jeg  føler  profeten  Elias'  ånds  indfly- 
delse,« siger  Jeferson.  »Den  får  mig  til  at  føle  mig  tæt 
knyttet  til  dem,  der  er  gået  forud  for  mig.«  □ 

Andrew  C.  Skinner 


Fra  Zion  ti 

Hvad  vi  kan  lære  af  4 


For  dem,  der  søger  at  oprette  Zion  i 
vore  dage,  byder  4  Nephi  nok  på  den 
mest  informative  beskrivelse,  som  vi  kan 
finde  i  de  hellige  skrifter. 

Det  ser  ud  til,  at  Herren  anvender  alle  de 
redskaber  og  teknikker,  han  har  til  rådighed  - 
skrifterne,  levende  profeter  og  templer  -  til  at 
belære  os  om,  at  han  ønsker  (og  altid  har  ønsket),  at 
hans  pagtsfolk  skal  stræbe  mod  at  oprette  Zion.  I  den 
tiende  trosartikel  bekræftes  for  eksempel  vores  tro  på,  at 
Zion  skal  grundfæstes  igen  på  det  amerikanske  konti' 
nent.  Og  profeten  Joseph  Smith  erklærede,  at  »Zions 
opbygning  burde  være  vores  største  mål.«1 1  1829,  endnu 
før  Kirken  var  organiseret,  gav  Herren  dette  råd  til 
Joseph  Smith,  Oliver  Cowdery,  Hyrum  Smith,  Joseph 

Knight  og  David  Whitmer:  »Hold  mine  bud  og  søg  at 
fremme  og  grundfæste  Zions  sag«  (L&P  6:6;  11:6;  12:6; 
se  også  14:6). 

Af  alle  de  beskrivelser  af  Zion,  som  vi  finder  i  de 
hellige  skrifter,  er  ingen  så  informativ,  som  den,  der  findes 
i  4  Nephi.  Ikke  alene  beskriver  den  Zion  mere  detaljeret 
end  andre  beretninger,  den  belyser  også  klart,  hvad  der 
forårsager  et  Zions amfunds  undergang. 

ZIONS  PRINCIPPER 

Skønt  begrebet  Zion  har  mange  aspekter,  har  Herren 
fastslået  at  mindst  tre  kendetegn  findes  blandt  Zions  folk: 
renhed,  enighed  og  lighed.  I  1833  talte  Herren  i  Kirtland 
til  profeten  Joseph  Smith  om  renhed,  idet  han  sagde: 
»Lad  Zion  fryde  sig,  thi  dette  er  Zion:  DE  RENE  AF 

Kraften  og  påvirkningen  af  Frelserens  bogstavelige, 
fysiske  tilstedeværelse  blandt  nephiterne  var  så  stærk, 
at  de  efterlevede  Zions  principper  langt  ind  i  det 
andet  slægtled  efter  hans  besøg. 

HJERTET.  Lad  derfor  Zion  glæde  sig,  medens  alle  de 
ugudelige  sørger«  (L&P  97:21). 

I  1834  talte  Herren  igen  om  Zion  og  påpegede 
nødvendigheden  af  enighed  og  lighed: 

»Men  se  [mit  folk]  har  ikke  lært  at  være  lydige  mod 
det,  som  jeg  forlangte  af  dem,  men  er  fulde  af  al  slags 
ondt,  giver  ikke  til  de  fattige  og  lidende  af  deres  midler, 
som  det  sømmer  sig  for  hellige. 

De  er  ikke  forenede  efter  den  forening,  som  det  cele- 
stiale  riges  lov  fordrer. 

2  0  0  0 


Og  Zion  kan  ikke  opbygges  uden  efter  de  grundsæt- 
ninger, som  udgør  det  celestiale  riges  lov,  ellers  kan  jeg 
ikke  tage  hende  til  mig«  (L&P  105:3-5). 

Andetsteds  har  Herren  sagt:  »Thi  om  I  ikke  er  lige  i 
jordiske  ting,  kan  I  ikke  være  lige  i  at  opnå  de  himmelske 
ting«  (L&P  78:6).  Enighed  er  det  grundlæggende  princip 
i  den  celestiale  lov  -  det  princip,  som  det  celestiale  rige 
styres  ved,  og  det  gælder  også  i  økonomiske  og  materielle 
anliggender. 


Tanken  om,  at  Zion  kan  oprettes  på  jorden,  bygger 
på  den  forudsætning,  at  der  findes  en  celestiale  proto- 
type -  et  himmelsk  samfund,  som  består  af  ophøjede 
væsner,  som  lever  i  enighed  i  Guds  bogstavelige 
nærhed.  Zion  på  jorden  skal  opbygges  efter  det  cele- 
stiale samfund.  Guds  ønske  for  et  samfund  i  Zion  i  den 
sidste  ende  er  derfor,  at  det  skal  føres  ind  i  hans 
nærhed,  for  »Zion  kan  ikke  opbygges  uden  efter  de 
grundsætninger,   som  udgør  det  celestiale  riges  lov, 


ellers  kan  jeg  ikke  tage  hende  til  mig«  (L&P  105:5;  frem- 
hævelse tilføjet). 

I  oldtiden  efterlevede  folket  i  Enoks  by  Zions  prin- 
cipper og  blev  taget  op  til  Herren  eller  forvandlet: 

»Og  Herren  kaldte  sit  folk  ZION,  fordi  de  var  af  ét 
hjerte  og  ét  sind  og  levede  i  retfærdighed,  og  der  fandtes 
ingen  fattige  blandt  dem. 

Og  Enok  fortsatte  med  at  prædike  til  Guds  folk 
i  retfærdighed.   Og  det   skete,   at   han  i   sine   dage 


s 

ar 
Q 


3 
S 


z 
z 


byggede  en  by,  som  blev  kaldt  Hellighedens  Stad, 
ja,  ZION  ... 

Og  det  skete,  at  Herren  viste  Enok  alle  jordens 
indbyggere,  og  han  så,  og  se,  Zion  blev  efter  en  tids  forløb 
optaget  til  himmelen.  Og  Herren  sagde  til  Enok:  Se  min 
bolig  for  evigt«  (Moses  7:18-19,  21). 

Disse  vers  understreger  de  samme  principper  om 
renhed,  enighed  og  lighed,  som  findes  i  Lære  og  Pagters 
passager  om  Zion  og  fortæller  os,  at  forsøg  på  at  oprette 
Zion  begyndte  længe  før  profeten  Joseph  Smiths  tid. 
Herren  har  interesseret  sig  for  Zions  opbygning  gennem 
hele  verdenshistorien.  Præsident  Marion  G.  Romney,  tidli- 
gere andenrådgiver  i  Det  Første  Præsidentskab  (1897- 
1988),  sagde:  »Når  som  helst  Herren  har  haft  et  folk,  som 
ville  acceptere  og  efterleve  evangeliet,  har  han  oprettet  den 
forenede  orden.  Han  oprettede  den  blandt  Enoks  folk.«2 

ZION  SOM  BESKREVET  I  4  NEPHI 

Det  enestående  Zionsamfund,  der  beskrives  i  4  Nephi, 
blev  oprettet  på  det  amerikanske  fastland  på  et  tidspunkt 
mellem  34  og  36  år  efter  vor  Herres  fødsel.3 
Grundlæggende  for  dette  samfund  var,  at  man  fulgte 
Kristus.  Al  social  fremgang  og  godhed  var  centreret  i  Jesus 
Kristus,  hvis  besøg  i  Amerika  efter  sin  opstandelse  indstif- 
tede en  retskaffen  tidsalder,  som  varede  i  omkring  165  år. 
Hvert  enkelt  menneske  var  fuldstændig  omvendt  til 
Frelseren  -  til  hans  tanker  og  forbilledlige  adfærd  (se  4 
Nephi  1:2).  Denne  konvertering  forandrede  det  indre 
menneske  ved  hjælp  af  omvendelse  (se  vers  1).  Hver 
enkelt  var  derfor  beredt  til  at  tage  del  i  de  livgivende  og 
fornyende  ordinancer,  som  er  tilgængelige  ved  Det 
Melkisedekske  Præstedømme,  især  Helligåndens  gaver 
(se  vers  1). 


fjernede  strid,  fremkaldte  uselvisk  selvbeherskelse  og 
medførte  økonomisk  og  politisk  lighed  og  frihed. 

Skriftens  vending  »var  fælles  om  alt«  bruges  til  at 
beskrive  dem,  der  efterlevede  indvielsesloven  (se  ApG 
2:44;  4:32;  3  Nephi  26:19;  4  Nephi  1:3).  Men  et  sådant 
system  var  ikke  en  form  for  »kristen  kommunisme«.4 
Ethvert  pagtsmedlem  af  denne  orden  besad  noget  privat 
ejendom  og  havde  adgang  til  det  indviede  overskud  i 
overensstemmelse  med  rimelige  »fornødenheder«  og 
»behov«  (se  L&P  82:17-18). 

Et  iøjnefaldende  element  i  Mormons  beskrivelse  af  Zion 
i  4  Nephi  er  den  totale  mangel  på  strid  i  landet,  hvilket 
han  nævner  ikke  mindre  end  fire  gange  (se  versene  2,  13, 
15,  18).  Denne  mangel  på  strid  må  helt  sikkert  have 
skyldtes  den  totale  enighed  i  en  civilisation,  hvor  der 
hverken  var  nephiter,  lamaniter  eller  nogle  andre  former 
for  -iter,  men  alle  var  ét  i  Kristus  (se  vers  17),  fordi  Guds 
kærlighed  boede  i  deres  hjerte  (se  vers  15). 

Mormon  var  lidt  af  en  ekspert  i  strid,  eftersom  han 
havde  læst  en  del  om  det  i  Almas,  Helamans  og  Nephis 
optegnelser  og  havde  oplevet  borgerkrige  på  sin  egen  krop. 
Den  fuldstændige  harmoni  og  totale  enighed  blandt  de 
mennesker,  som  levede  i  et  samfund,  der  havde  oplevet 
Frelserens  besøg,  er  et  forbløffende  element  i  Mormons 
panoramiske  beskrivelse  af  nephiternes  historie. 

Den  samfundsstruktur,  som  beskrives  i  4  Nephi, 
udviste  en  fuldstændig  mangel  på  nedbrydende  eller 
splittende  kræfter,  såsom  fattigdom  og  selviskhed.  Denne 
struktur  medførte  et  klasseløst  samfund,  hvor  krimina- 
litet var  udryddet  og  samfundets  ressourcer  kunne 
anvendes  på  byfornyelse: 

»Og  Herren  velsignede  dem  overordentligt  i  landet, 
ja,  så  meget,  at  de  atter  byggede  byer,  hvor  byerne  var 


En  naturlig  følge  af  Helligåndens  stadige  påvirkning  af     blevet  ødelagt  af  ild. 


borgerne  i  dette  samfund  var  deres  ønske  om  at  handle 
ærligt  og  redeligt  med  hinanden.  Folket  havde  alt  til 
fælles,  og  alle  handlinger  var  i  harmoni  med  Frelserens 
eksempel.  Denne  fuldstændige  omvendelse  til  Herren 

Ja,  selv  den  store  by  Zarahemla  lod  man  igen 
opbygge  . . . 

Og  der  var  ingen  misundelse,  strid  eller  oprør,  hore  ri, 
løgn  eller  mord  og  heller  ikke  vellyst  under  nogen  form; 

der  kunne  i  sandhed  ikke  findes  noget  lykkeligere  folk 
blandt  alle  de  folk,  der  var  blevet  skabt  ved  Guds  hånd« 
(versene  7-8,  16). 

Kun  sand  omvendelse  til  Kristus  og  streng  efterlevelse  af 
hans  lærdomme  kan  medføre  betydelig  og  varig  fornyelse 
og  genoprettelse  til  et  folk.  Præsident  Ezra  Taft  Benson 
(1899-1994)  sagde:  »Herren  virker  indefra  og  ud.  Verden 
virker  udefra  og  ind.  Verden  vil  tage  folk  ud  af  slummen. 
Kristus  tager  slummen  ud  af  folk,  og  så  hjælper  de  sig  selv 
ud  af  slummen.  Verden  vil  forme  mennesker  ved  at  ændre 
deres  omgivelser.  Kristus  ændrer  mennesker,  som  så  selv 
ændrer  deres  omgivelser.  Verden  vil  forme  menneskelig 
adfærd,  men  Kristus  kan  ændre  menneskets  natur.«5 

Det  mønster  af  begivenheder,  som  beskrives  i  4  Nephi, 
illustrerer  de  principper,  som  præsident  Benson  frem- 
hævede. Udover  social  og  økonomisk  reform,  samfunds- 
mæssig fornyelse  og  byfornyelse  nød  folket  i  4  Nephi  også 
øget  sundhed,  styrke  og  livskraft:  »Og  Nephis  folk  blev 
stærkt  og  formeredes  overordentligt  hurtigt,  og  de  blev  et 
meget  smukt  og  behageligt  folk«  (vers  10). 

I  4  Nephis  kristuscentrerede  samfund  oplevede  folket 
også  en  rig  og  forbløffende  opblomstring  af  mirakler, 
blandt  andet  dem,  der  symboliserer  den  jordiske  Messias' 
fuldstændige  magt  over  liv  og  død:  Nemlig  opvækkelsen 
af  døde.  Og,  som  fingerpeg  om,  hvor  kristuscentreret 
dette  religiøse  samfund  var,  får  vi  at  vide,  at  ingen 
mirakler  udførtes  »uden  i  Jesu  navn«  (vers  5). 

Det  Zion-pagtssamfund,  som  beskrives  i  4  Nephi,  var 
en  bogstavelig  opfyldelse  af  den  ofte  gentagede  profeti 
gennem  hele  Mormons  Bog  om,  at  hvis  folket  holdt  Guds 
befalinger,  ville  de  nyde  fremgang  i  landet.  Mormon 
sagde  om  de  mennesker,  der  levede  i  den  æra  efter 
opstandelsen,  og  som  nævnes  i  4  Nephi:  »Herren  velsig- 
nede dem  i  alle  deres  foretagende«  (vers  18). 

APOSTASI 

Hvad  skete  der  med  folket  i  4  Nephi?  Frafald  fra  og 
oprør  mod  civilisationens  celestiale  orden  fandt  ikke  sted 


lige  med  ét.  Kraften  og  påvirkningen  af  Frelserens  bogsta- 
velige, fysiske  tilstedeværelse  blandt  nephiterne  var  så 
stærk,  at  de  efterlevede  Zions  principper  langt  ind  i  det 
andet  slægtled  efter  Kristi  besøg.  Men  på  et  tidspunkt  før 
194  e.Kr.  begyndte  der  at  opstå  social  og  religiøs  splid 
blandt  folket  (se  versene  19-21).  Skønt  denne  splid  kun 
påvirkede  en  lille  procentdel  af  befolkningen,  bør  man 
ikke  undervurdere  alvoren  af  disse  revner  i  samfundets 
grundvold.  De  var  følgen  af  bevidst  oprør.  Mormon  skrev: 
»...  folket  ...  havde  gjort  oprør  mod  kirken  og  antaget 
navnet  lamaniter;  derfor  begyndte  der  igen  at  blive  lama- 
niter  i  landet«  (vers  20;  fremhævelse  tilføjet). 

Ordet  apostasi  stammer  fra  det  græske  ord  apostasia, 
som  bogstaveligt  betyder  »at  skille  sig  ud  fra«,  »at  gøre 
oprør«  eller  »at  bryde  ud«.  Dette  apostasi  eller  frafald 
fandt  sted  på  Det  Nye  Testamentes  tid,  efter  at  Frelseren 
havde  vist  sig  for  sine  disciple  i  den  gamle  verden  efter 
sin  opstandelse.  Apostlen  Paulus'  profeti  om  det  store 
frafald  i  den  gamle  verden,  som  begyndte  i  midten  af  det 
første  århundrede  efter  Kristus,  hjælper  os  til  at  forstå, 
hvad  der  skete  med  folket  i  4  Nephi: 

»Jeg  ved,  at  når  jeg  er  borte,  vil  der  komme  glubske 
ulve  til  jer,  og  de  vil  ikke  skåne  hjorden. 

Ja,  blandt  jer  selv  vil  der  stå  mænd  frem  og  tale  falsk 
for  at  få  disciple  med  sig«  (ApG  20:29-30). 

Her  kan  man  straks  se  forbindelsen  mellem  disse 
apostatiske  handlinger  og  den  præstelist,  som  beskrives  i 
2  Nephi  26:29:  »Thi  se,  præstelist  består  deri,  at  menne- 
sket prædiker  og  fremstiller  sig  selv  som  et  lys  for  verden 
for  at  opnå  vinding  og  verdens  ros,  men  de  søger  ikke 
Zions  velfærd.« 

Som  det  var  i  den  gamle  verden,  sådan  var  det  også  i 
den  nye  verden.  Præstelist  dukkede  op  igen,  som 
Mormon  gør  det  klart:  »Men  folket  forhærdede  alligevel 
deres  hjerter,  thi  de  lod  sig  lede  af  mange  præster  og 
falske  profeter  til  at  stifte  nye  kirker  og  til  at  begå  al  slags 
uretfærdighed.  Og  de  slog  Jesu  folk,  men  Jesu  folk  slog 
ikke  igen.  Og  således  forfaldt  de  til  vantro  og  ugude- 

lighed  fra  år  til  år,  indtil  der  var  gået  to  hundrede  og 
tredive  år«  (4  Nephi  1:34). 

Mormon  forbinder  apostasi  eller  frafald  og  præstelist 
med  to  andre  onder,  som  er  i  klar  modstrid  med  et  rent 
samfund.  Det  er  stolthed  og  klasseforskelle,  som 
begyndte  at  dukke  op  i  201  e.Kr.,  mindre  end  et  årti  efter, 
at  den  første  smule  splid  i  samfundet,  som  første  gang 
blev  påpeget  af  Moroni.  Nephis  folks  fremgang,  som 
skyldtes  deres  tro  på  Kristus,  havde  i  sidste  ende  ført  til 
en  utrolig  velstand  blandt  folket.  Desværre  førte  denne 
velstand  til  stolthed  og  materialisme,  da  folket  glemte 
deres  styrkes  ophav.  »Og  fra  den  tid  af  havde  de  ikke  mere 
deres  gods  og  formue  fælles«  (4  Nephi  1:25). 

Her  blotlægges  stolthedens  skadelige  natur,  og  dens 
nedbrydende  virkning  på  Zion  er  ikke  til  at  tage  fejl  af. 
Stolthed  ødelægger  enigheden  og  fremmer  egoisme. 
»Stolthed  finder  ingen  glæde  i  at  eje  noget,  kun  i  at  have 
mere  af  det  end  naboen  har.«6  Stolthed  skaber  splid 
blandt  mennesker.  Af  ren  og  skær  selvhævdelse  hæver 
nogle  sig  over  andre  og  udnytter  dem. 

Præsident  Ezra  Taft  Benson  har  sagt: 


»Det  var  i  det  store  hele  stolthedens  synd,  der  afholdt 
os  fra  at  grundfæste  Zion  på  profeten  Joseph  Smiths  tid. 
Det  var  den  samme  stolthedens  synd,  der  bragte  indviel- 
sesloven  til  ophør  blandt  nephiterne  . . . 

Stolthed  er  den  største  hindring  for  Zion.«7 

Der  kan  ikke  herske  tvivl  om,  at  stolthed  var  roden  til 
klasseforskellene  blandt  folket  i  4  Nephi.  Denne  synd  var 
også  et  problem  i  en  tidligere  periode  af  nephiternes 
historie.  Helamans  Bog  beskriver,  hvordan  problemet 
udviklede  sig:  »Thi  se,  Herren  havde  velsignet  dem  så 
længe  med  verdens  rigdom,  at  de  ikke  var  blevet  opildnet 
til  vrede,  til  krige  eller  blodsudgydelse;  derfor  begyndte 
de  at  sætte  deres  hu  til  deres  rigdomme;  ja,  de  begyndte 
at  søge  vinding,  for  at  den  ene  kunne  hæve  sig  over  den 
anden«  (Helaman  6:17). 

Mormon  er  også  hurtig  til  at  antyde,  at  præstelist 
netop  har  klasseforskelle  som  et  mål:  »Og  de  begyndte  at 
dele  sig  i  klasser  og  selv  bygge  sig  kirker 
for  vindings  skyld,  og  de  begyndte  at 
fornægte    Kristi    sande    kirke« 
(4  Nephi  1:26). 


Mormons  inspirerede  forkortelse  tegner  et 
dystert  billede  af  opdelingen  i  forskellig 
klasser,  som  medførte  uoprettelig 
skade  på  samfundets  struktur. 
Dette  førte  igen  til  krige  og 
ødelæggelse. 


Større  og  større  frafald  fra  den  sande  Kirke  førte  til 
vanhelligelsen  af  det,  der  var  helligt,  især  frelsens  ordi- 
nancer  (se  vers  27).  I  år  211  e.Kr.  gav  denne  synd  Satan 
en  mulighed  for  at  få  et  fastere  greb  om  folkets  hjerte  (se 
vers  28).  Kristi  sande  disciple  led  stadig  større 
modstand,  hvilket  førte  til  forfølgelse  (se  vers  29-33). 
De,  der  var  i  åbent  oprør  mod  Gud,  lærte  deres  børn  »at 
hade  Guds  børn«  (vers  39). 

Herfra  tegner  Mormons  inspirerede  forkortelse  et 
dystert  billede.  Denne  civilisations  forfald  tog  til  i 
hastighed.  Opdelingen  af  samfundet  i  forskellige  klasser 
medførte  uoprettelig  skade  på  samfundets  struktur.  I  år 
231  e.Kr.  dukkede  det  op,  som  Mormon  kalder  »en  stor 
spaltning  ...  blandt  folket«  (vers  35).  Vi  kunne  kalde 
dette  for  »-iter«  -fasen  i  frafaldet  i  den  nye  verden,  hvor 
nephiter,  jakobiter,  josephiter  og  zoramiter  på  den  ene 
side  bevarede  den  sande  tilbedelse  af  Kristus,  mens 
lamaniter,  lemueliter  og  ishmaeliter  »forsætligt  [gjorde] 
oprør  mod  Kristi  evangelium«  (vers  38). 

Til  sidst  førte  oprøret  blandt  folket  i  dette  engang  så 
rene  og  idylliske  samfund  til  dannelsen  af  hemmelige 
forbund:  »Og  den  ugudelige  del  af  folket  begyndte  atter 
at  indføre  Gadiantons  hemmelige  eder  og  forbund«  (vers 
42).  Tre  hundrede  år  efter  Kristi  komme  havde  Satan 
fået  så  stor  magt  over  folket,  at  »både  Nephis  folk  og 
lamaniterne  [var]  blevet  meget  ugudelige,  den  ene  som 
den  anden«  (vers  45). 

Når  vi  følger  dette  celestiale  samfunds  sammenbrud  set 
fra  Mormons  inspirerede  perspektiv,  kan  vi  se,  at  forfaldet 
var  fremadskridende.  Det  skete  et  skridt  ad  gangen,  og  hvert 
skridt  nedbrød  yderligere  folkets  renhed,  enighed  og  lighed. 
Dette  panoramaagtige  perspektiv  af  Zions  ødelæggelse  i 
Amerika  understøtter  og  illustrerer  den  profeti,  som  Nephi 
fremsatte  i  begyndelsen  af  Mormons  Bog: 

»Thi  se,  på  den  dag  skal  [Satan]  rase  i  menneskehjer- 
terne og  opirre  dem  til  vrede  mod  det,  der  er  godt. 

Og  andre  vil  han  berolige  og  neddysse  i  vellystig 
sikkerhed,  så  at  de  vil  sige:  Alt  er  vel  i  Zion,  ja,  Zion 


trives,  alt  er  vel;  og  således  bedrager  djævelen  deres  sjæle 
og  leder  dem  omhyggeligt  ned  til  helvede«  (2  Nephi 
28:20-21). 

SÅDAN  ANVENDER  VI  4  NEPHI  PÅ  OS  SELV 

De  hellige  i  denne  sidste  uddeling  kan  lære  meget  af 
beskrivelsen  af  Zion  i  4  Nephi.  Det  er  den  mest  detalje- 
rede beskrivelse  af  de  forhold,  som  skal  eksistere,  for  at 
Zion  kan  grundfæstes.  Desværre  skildrer  den  også  det 
grundlæggende  mønster  for  apostasi,  som  nedbryder 
Zion.  Ved  at  anvende  4  Nephi  på  os  selv  opdager  vi 
meget,  der,  som  den  første  Nephi  sagde  for  længe  siden, 
er  »os  til  gavn  og  lærdom«  (1  Nephi  19:23). 

Satan  stod  uden  tvivl  som  midtpunkt  for  alt  det,  der 
ødelagde  det  nephitiske  samfund.  Han  inspirerede  de 
ugudelige  til  at  slutte  sig  sammen  mod  de  retskafne,  og 
han  udtænkte  og  forvaltede  mørkets  riges  eder  og  pagter 
(se  Helaman  6:26).  Og  dog  kunne  Satan  ikke  have  fået 
magt  over  folket  i  4  Nephi,  hvis  de  ikke  selv  havde  taget 
de  indledende  skridt.  Profeten  Joseph  Smith  sagde,  at  »i 
samme  øjeblik,  vi  gør  oprør  mod  noget,  der  kommer  fra 
Gud,  får  djævelen  magt«.8 

Folket  i  4  Nephi  gjorde  sig  skyldige  i  oprør;  de  forka- 
stede bevidst  lys  og  sandhed.  Men  sådan  behøvede  det 
ikke  at  have  været.  Det  var  ikke  uundgåeligt.  Profeten 
Joseph  bemærkede:  »Alle  mennesker  har  magt  til  at 
modstå  djævelen.«9 

Da  folket  i  4  Nephi  gjorde  oprør,  og  Satan  tog  magten, 
blev  Mormons  uhyggelige  profetiske  ord  opfyldt:  »Og 
således  kan  vi  tydeligt  se,  at  når  et  folk  engang  er  blevet 
oplyst  ved  Guds  ånd  og  har  fået  stor  kendskab  til  det,  der 
henhører  til  retfærdighed  og  derefter  henfalder  til  synd 
og  overtrædelse,  bliver  de  mere  forhærdet,  og  deres 
tilstand  bliver  således  værre,  end  om  de  aldrig  havde 
kendt  disse  ting«  (Alma  24:30). 

I  disse  sidste  dage  har  Herren  belært  os  om  fordelene 
ved  at  oprette  Zion.  Men  skrifterne  fortæller  os,  at  Zion 
kun  kan   oprettes   ved   at   følge   de   principper,    som 

beskrives  i  4  Nephi,  og  ved  bevidst  at  træffe  korrekte  valg 
hver  dag.  Præsident  Spencer  W  Kimball  (18954985) 
sagde,  at  »skabelsen  af  Zion  begynder  i  den  enkeltes 
hjerte«.10 

Han  sagde  videre:  »Zion  kan  kun  opbygges  blandt 
dem,  der  er  rene  i  hjertet  -  ikke  et  folk,  der  er  splittet  af 
misundelse  eller  griskhed,  men  et  rent  og  uselvisk  folk, 
ikke  et  folk,  der  er  rent  udadtil,  men  et  folk,  der  er  rent  i 
hjertet.  Zion  skal  være  i  verden,  men  ikke  af  verden,  ikke 
neddysset  i  en  følelse  af  vellystig  sikkerhed,  ej  heller 
lammet  af  materialisme  . . . 

...  Vi  skal  ofre,  hvad  som  helst  Herren  forlanger  af  os. 
Vi  begynder  med  at  ofre  >et  sønderknust  hjerte  og  en 
angergiven  ånd<.  Vi  følger  dette  op  med  at  yde  vores 
bedste  i  vores  arbejde  og  i  vore  kaldelser.  Vi  lærer  vores 
pligt  og  udfører  den  til  fulde.  Og  endelig  indvier  vi  vores 
tid,  talenter  og  midler,  som  det  kræves  af  vores  ledere  og 
som  Anden  tilskynder  til.«11 


Herren  har  givet  os  skrifterne  som  en  arbejdstegning, 
der  viser  os,  hvordan  vi  bliver  et  Zionfolk.  Hvis  vi 
studerer  og  efterlever  de  principper,  som  findes  i  4  Nephi, 
kan  vi  nyde  glæde  og  undgå  de  tragiske  fejltrin,  som  det 
folk  begik.  □ 


NOTER 

1.  Profeten  Joseph  Smiths  lærdomme,  1954,  s.  190. 

2.  »Formålet  med  Kirkens  velfærdstj eneste«,  Stjernen,  oktober 
1977,  s  98. 

3.  Datoerne  år  34  og  36  e.Kr.,  der  almindeligvis  forbindes  med 
begyndelsen  af  Fjerde  Nephi,  hviler  på  den  antagelse,  at  Kristi 
fødsel  fandt  sted  i  år  1  f.Kr. 

4.  The  Doctrine  and  Covenants  Student  Manual,  1981,  s.  425. 

5.  »Født  af  Gud«,  Stjernen,  aprilkonferencen  1986,  s  4. 

6.  Citeret  af  Ezra  Taft  Benson  i  »Rensning  af  karrets  inder- 
side«, Stjernen,  juli  1986,  s  3. 

7.  »Vogt  jer  for  stolthed  og  hovmod«,  Stjernen,  juli  1989,  s  3. 

8.  Lærdomme,  s.  216. 

9.  Lærdomme,  s.  226. 

10.  »Becoming  the  Pure  in  Heart«,  Ensign,  marts  1985,  s.  4. 

11.  Ensign,  marts  1985,  s.  4-5. 

Det  mønster,  som  opridses  i  4  Nephi,  kan  være  »os  til 
gavn  og  lærdom«,  hvis  vi  modstår  de  fristelser,  som 
knuste  nephiterne.  Det  gør  vi  ved  at  ofre  af 
vores  tid,  talenter  og  midler. 


Ældste  Lance  B.  Wickman 

De  Halvfjerds 


I  kan  selv  forme  jeres  liv.  Ligesom 
en  billedhugger,  der  står  foran  en 
blok  af  ren  marmor,  har  I  fået  tildelt 
vidunderlige  muligheder. 

vilke  visioner  har  I?  Her  står  I,  unge  mænd  og 
kvinder  på  tærsklen  til  livet.  Begrænser  jeres  visi- 
oner sig  til  beskæftigelse  -  et  job?  Når  I  ser  jer 
selv  i  spejlet,  ser  I  så  blot  en  kommende  revisor  eller 
advokatsekretær  eller  indendørsarkitekt?  Eller  har  I 
større  visioner  end  det?  Når  I  ser  jer  i  spejlet,  eller  når  I 
lukker  øjnene,  ser  I  så  for  jeres  indre  blik  det  menneske, 
som  I  er  ved  at  skabe,  som  et  ædelt  og  værdigt 
menneske?  Ser  I  en,  der  har  en  guddommelig,  kongelig 
arv,  som  kan  yde  værdifulde  bidrag  til  menneskehedens 
velfærd  og  opbygningen  af  Guds  rige?  Ser  I  nogensinde 
10,  30  eller  50  år  frem  i  tiden  og  ser  jer  selv?  Hvis  I  har 
gjort  det,  hvem  og  hvad  så  I  da? 

Dette  er  vigtige  spørgsmål  for  jer,  fordi  I,  ligesom 
billedhuggeren,  der  står  foran  den  rene  marmorblok,  har 
fået  en  storslået  gave,  der  aldrig  igen  vil  se  så  frisk  og  ren 
ud,  som  den  gør  nu.  Jeg  taler  her  om  mulighedernes 
velsignelse. 

MULIGHEDER 

I  kan  selv  forme  jeres  liv.  I  er  velsignet  med  ungdom- 
mens livskraft  og  få  forpligtelser,  så  dette  er  de  store 
muligheders  tid.  Men  muligheder  er  noget  flygtigt 
noget.  De  er  ganske  bogstaveligt  her  i  dag,  men  væk  i 
morgen. 

Carpe  diem  er  en  latinsk  vending.  Den  betyder 
»Udnyt  nuet«.  I  har  »nuet«  inden  for  jeres  rækkevidde. 


Men  medmindre  I  »udnytter«  det,  smutter  det  væk 
mellem  fingrene  på  jer  som  kviksølv  og  forsvinder. 
Solen  vil  selvfølgelig  stå  op  igen  hver  morgen  gennem 
hele  jeres  liv,  og  hver  dag  byder  på  muligheder  for 
forskellige  gode  gerninger  og  lykke.  Men  intet  andet 
»nu«  bliver  nogensinde  som  det,  I  nu  har  inden  for 
rækkevidde.  Carpe  diem. 

Dette  er  tiden  til  at  skabe  et  storslået  kunstværk  ud  af 
jeres  liv.  Men  hvordan  gør  man  det?  Som  i  alle  andre 
henseender  kan  vi  lære  af  Frelserens  liv.  I  husker  nok,  at 
da  han  var  blot  12  år  gammel,  tog  Maria  og  Josef  ham 
med  til  Jerusalem.  De  kom  væk  fra  hinanden,  og  i  tre 
pinefulde  dage  søgte  det  bekymrede  ægtepar  efter  deres 
guddommelige  Søn.  De  fandt  ham  i  templet,  hvor  han 
underviste  de  jødiske  skriftlærde.  Mildt  irettesættende 
sagde  hans  mor,  Maria:  »Barn,  hvorfor  gjorde  du  sådan 
mod  os?  Din  far  [her  henviste  hun  til  Josef]  og  jeg  har 
ledt  efter  dig  og  været  ængstelige.« 

Med  en  venlig  henvisning  til  sin  guddommelige  status 
svarede  Jesus:  »Hvorfor  ledte  I  efter  mig?  Vidste  1  ikke,  at 
jeg  bør  være  hos  min  fader?«  (Luk  2:48-49). 

Selv  som  dreng  var  Jesus  eftertænksom,  fordi  han 
var  klar  over  sin  storslåede  livsopgave.  Han  var  ivrig 
efter  at  »være  hos  [sin]  fader«,  og  den  iver  fik  indfly- 
delse på  alle  aspekter  af  hans  liv.  Kan  I  og  jeg  ikke  lære 
noget  af  det?  Vi  har  også  en  hellig  mission  -  vores 
»befaling  fra  Herren«,  for  nu  at  bruge  Jakobs  vending 
(se  Jakobs  Bog  1:17). 


HVAD  SLAGS  MENNESKE? 

Er  det  ikke  tid  til  at  udføre  vor  Faders 
hverv?  1  og  jeg  skabte  ikke  den  verden, 

DETAUE  FRA  KRISTUS  I  TEMPLET,  AF  HEINRICH  HOFMANN 


som  vi  er  født  i.  Men  vi  kan  bestemt  skabe  de  mennesker, 
som  vi  gerne  vil  være,  mens  vi  vandrer  her.  Det  er  ikke 
nogen  helt  let  proces.  Joseph  Smith  sørgede  over  sine 
vanskeligheder. 

Om  sin  ungdoms  oplevelser  fra  tiden,  efter  at  han 
havde  modtaget  sin  befaling  fra  Herren,  sagde  han:  »I 
tiden  mellem  mit  syn  og  året  1823  blev  jeg  ...  udsat  for 
alle  slags  fristelser;  og  da  jeg  kom  i  berøring  med  al  slags 
selskab,  begik  jeg  ofte  fejlgreb,  der  viste  ungdommens 
svaghed  og  den  menneskelige  naturs  ufuldkommenhed, 
og  jeg  må  med  bedrøvelse  sige,  at  jeg  ofte  ledtes  i  adskil- 
lige fristelser,  som  er  anstødelige  i  Guds  øjne.  Når  jeg 
aflægger  denne  bekendelse,  er  der  ingen,  der  behøver 
tro,  at  jeg  gjorde  mig  skyldig  i  store  og  grove  synder.  Det 
var  min  natur  imod  at  begå  noget  sådant.  Men  jeg  gjorde 
mig  skyldig  i  letsindighed  og  var  undertiden  i  livligt 
selskab  etc,  der  var  uforeneligt  med  den  karakter,  som 
den  skulle  bevare,  der  var  kaldet  af  Gud,  som  jeg  var 
blevet«  (JS-H1:28). 

Lyder  det  bekendt  for  jer?  »Skyldig  i  letsindighed«? 
Eller  »i  livligt  selskab«?  Utvivlsomt  har  vi  alle  gjort  os 
skyldige  i  dette.  Og  de  er,  for  nu  at  bruge  Josephs  ord, 
ikke  »store  eller  grove  synder«.  Men  de  er  uværdige  for 
dem,  der  er  kaldet  af  Gud,  som  vi  er  blevet  det.  Paulus 
storslåede  udtalelse  genlyder  gennem   århundrederne: 


Da  Jesu  forældre  fandt  ham  i  templet,  sagde  drengen: 
»Vidste  I  ikke,  at  jeg  bør  være  hos  min  fader?«  Kan 
I  og  jeg  ikke  lære  noget  af  det?  Vi  har  også  en  hellig 
mission  -  vores  »befaling  fra  Herren«. 

»Da  jeg  var  barn  . . .  tænkte  jeg  som  et  barn.  Men  da  jeg 
blev  voksen,  aflagde  jeg  det  barnlige«  (1  Kor  13:11). 

Tiden  er  inde  til  at  aflægge  det  barnlige.  Det  betyder, 
at  vi  må  udvikle  en  ægte  forståelse  for  vores  mål  i  livet. 
Det  betyder,  at  vi  ser  »nuet«  som  den  vidunderlige 
mulighed,  det  er.  Dagen  i  dag  er  tiden  til  at  få  mest  muligt 
ud  af  jeres  uddannelse,  at  forberede  jer  til  at  virke  som 
missionærer  og  til  at  indgå  et  tempelægteskab.  Dagen  i 
dag  er  tiden  til  at  ære  jeres  kaldelser  og  ansvar  i  Kirken, 
at  glemme  os  selv  i  kristen  tjenestegerning.  Dagen  i  dag 
er  tiden  til  at  træffe  rigtige  valg  og  styrke  vores  beslut- 
somhed -  jeres  hammer  og  mejsel  -  som  forberedelse  til 
morgendagen.  Det  er  det,  der  ligger  i  at  virke  for  jeres 
Faders  sag. 

Mine  kære  unge  venner,  carpe  dieml  Udnyt  nuet!  Grib 
den  vidunderlig  mulighed,  som  ligger  inden  for  række- 
vidde! Dagen  i  dag  er  prydet  med  Jesu  Kristi  gengivne 
evangeliums  sandheder.  Jeres  fremtid  ser  strålende  ud  - 
hvis  I  får  mest  muligt  ud  af  dagen  i  dag. 

Det,  der  er  mest  bemærkelsesværdigt  ved  evangeliet, 
er  dets  løfte  for  fremtiden.  Det  hellige  tempel  er  det  store 
symbol  på  det  løfte.  Dets  evige  ordinancer,  de  sandheder, 
som  det  repræsenterer  -  de  giver  morgendagen  et 
gyldent  skær,  både  i  tid  og  evighed.  Jesus  Kristus,  verdens 
Frelser,  har  sikret  vores  fremtid.  Templet  beseglet  denne 
vidunderlige  velsignelse  på  os  i  al  dens  fylde. 

Vi  skal  bare  gribe  den  i  dag.  Carpe  dieml  □ 

Tilpasset  efter  en  tale  holdt  på  LDS  Business  College,  den 
4.  november  1 998. 

FRA  ENTEBBE  I  UGANDA 

11-årige  Dan  Balyejusa  bor  nær 
bredden  af  Victoriasøen  i  Entebbe  i 
Uganda.  Det  er  den  største  sø  i 
Afrika  og  den  næststørste  fersk- 
vandssø i  verden.  Victoriasøen 
dækker  dele  af  Uganda,  Kenya  og 
Tanzania.  Det  er  en  livgivende  sø. 
Fisk  svømmer  i  det  blå  vand,  og 
fiskere  kaster  deres  mange  net  ud. 
Victoriasøen  er  Nilens  udspring,  den 
flod,  som  bragte  den  lille  Moses  i 
sikkerhed. 

Søen  er  smuk,  men  Dan  har  for 
travlt  til  at  tilbringe  meget  tid  med 
at  beundre  den.  I  stedet  kan  man 
ofte  finde  ham  i  færd  med  at  grave  i 


familiens  baghave  under  de  brede 
blade  på  bananpalmen.  Her  dyrker 
og  høster  han  kassava  (en  slags 
rodfrugt) ,  yams  og  kartofler.  Af  og 
til  slæber  han  tunge  vanddunke  fra 
kvarterets  vandpost,  vasker  tøj  og 
tallerkener,  giver  hønsene  vand  og 
foder  og  hjælper  sin  mor  Margaret 
med  at  handle  på  det  udendørs 
marked  og  lave  mad  i  køkkenet.  En 
af  hans  livretter  er  mandoke,  en  ret, 
der  består  af  dampede  og  moste 
grønne  bananer  krydret  med  forskel- 
lige saucer. 

Hvert  medlem  af  Dans  familie 
har  både  et  afrikansk  og  et  engelsk 
navn.  Dans  afrikanske  navn  er 
Mugwisa.  Han  har  to  ældre  brødre, 
Ronald  (Kinty,  på  18)  og  Rogers 
(Wavango,  på  12),  og  to  ældre 
søstre,  Sarah  (Namuwaya,  på  16)  og 
Mary  (Nabutono,  på  14).  Han  har 
også  en  lillebror,  Yeko  (Balyetuysa, 
på  10),  og  to  mindre  søstre,  Dorah 
(Namugogo,  på  7)  og  Clare 
(Kalembe,  på  4).  Når  Dans  søskende 
skændes,  mægler  han  altid.  Han 
overvejer  roligt  og  retfærdigt  begge 
sider  af  sagen  og  finder  derefter  ud 
af,  hvordan  man  kan  stille  alle 
tilfreds.  De  stridigheder,  som  han 


ikke  kan  løse,  går  videre  til  hans 
forældre,  men  det  er  sjældent 
nødvendigt. 

Dan  har  ikke  altid  været  så 
hjælpsom,  som  han  er  nu.  Den 
»gamle«  Dan  kunne  ikke  li'  at 
arbejde.  Han  var  nogle  gange  ulydig 
og  fræk,  og  han  var  ikke  flittig  med 
sine  lektier.  Så  en  dag  traf  hans  far, 
Jones,  to  sidste  dages  hellige  missio- 
nærer på  gaden.  Med  tiden  blev 
hele  familien  medlemmer  af  Kirken. 
Det  gav  Dan  et  helt  nyt  syn  på 
livet,  da  han  hørte,  at  han  var  Guds 
barn.  Hans  dåb  og  bekræftelse 
udviklede  ham  yderligere.  »Jeg  følte 
mig  tilgivet  og  ren  og  god,«  mindes 
han.  »Og  siden  da  har  Helligånden 
hjulpet  mig  til  at  gøre  det,  jeg  skal. 
Og  når  jeg  omvender  mig,  hjælper 
han  mig  til  at  vide,  at  jeg  er  blevet 
tilgivet.« 

Da  Dan  begyndte  at  se  sig  selv  i 
et  nyt  lys,  så  han  også  andre  på 
samme  måde.  »Jeg  elsker  mine 
brødre  og  søstre,  som  jeg  elsker  mig 
selv.  Jeg  vil  gøre  hvad  som  helst  for 
dem,«  siger  han.  Dan  har  også 
forandret  sig  på  mange  andre 
områder.  Før  kunne  han  knap  nok 
læse,  men  nu  har  han  været  flittig 

og  er  blevet  en  habil  læser  og  en 
dygtig  elev. 

Bror  Balyejusa  har  bemærket 
en  forandring  hos  alle  sine  børn. 
»Siden  vi  blev  medlem  af  Kirken, 
har  jeg  ikke  haft  så  mange  pro- 
blemer med  min  familie,«  forklarer 
han.  »Nu  er  vi 
ét.  Før  var  vi 
splittede.« 


For  at  blive  ved  med  at  være  ét 
holder  familien  Balyejusa  familieaften 
med  læsning  fra  skrifterne  og  en 
lektion  hver  aften.  Når  det  er  Dans 
tur  til  at  undervise,  taler  han  som 
regel  om  omvendelse  og  tilgivelse. 
Hver  søndag  eftermiddag  kommer 
missionærerne  og  giver  familien  en 
særlig  lektion.  Ældsterne  er  som  ældre 
brødre  for  Dan. 


Til  venstre:  Dan  henter  vand  ved 
kvarterets  vandpost  hver  dag. 
Herover  fra  venstre:  Dan  spiller 
fodbold,  studerer  skrifterne, 
arbejder  i  haven  og  hjælper  sin 
mor  med  at  handle. 
Herunder:  Familien  Balyejusa 
står  hinanden  meget  nær. 


De  driller  og  underviser  og  hjælper 
ham.  Dan  vil  følge  deres  eksempel  og 
selv  være  missionær  en  dag. 

Lige  nu  læser  han  ivrigt  i 
Mormons  Bog.  Han  holder  især  af 
Nephis  ord:  »Jeg  vil  går  og  gøre  det, 
som  Herren  har  befalet  mig,  thi  jeg 
ved,  at  Herren  ikke  giver  menne- 
skene nogen  befaling,  uden  at  han 
åbner  en  udvej  for  dem,  så  de  kan 
udføre  det,  som  han  har  befalet 
dem«  (1  Nephi  3:7). 

En  anden  af  Dans  helte  er  Enos, 
som  bad  hele  dagen  og  langt  ud  på 
natten  for  at  få  tilgivelse.  Dan  nærer 
også  en  dyb  kærlighed  til  Joseph 
Smith,  som  bad  til  vor  himmelske 
Fader,  da  han  søgte  visdom.  »Vi  skal 
bede  Gud  om  at  fortælle  os,  hvad 
der  er  sandt,«  siger  Dan. 

Når  man  kender  Dans  ærbødige 
holdning  til  bøn,  er  det  ikke  svært  at 
gætte,  hvad  han  gjorde,  da  han 
havde  svært  ved  at  faste.  »Jeg  bad  til 
min  himmelske  Fader,« 


Herover  fra  venstre:  Familien 
Balyejusa  går  i  kirke;  fiskere 
kaster  deres  net  ud  i  Victoriasøen; 
Dan  sammen  med  sin  familie  og 
missionærerne.  Herunder:  Dan 
hygger  sig  med  nogle  af  sine 
brødre  og  søstre. 

siger  Dan.  »Han  hjalp  mig  med  at 
faste,  og  faste  har  hjulpet  mig  med 
at  løse  mine  andre  problemer.« 

En  hvilken  som  helst  søndag 
morgen  er  et  af  de  dejligste  syn  i 
Entebbe  synet  af  familien  Balyejusa, 
der  går  i  kirke  i  deres  stiveste  puds. 
Deres  ansigter  stråler  af  glæde  ved 
tanken  om  at  skulle  nyde  nadveren 
og  studere  evangeliet  med  deres 
brødre  og  søstre  i  grenen. 

De  ved  også,  at  evangeliet  er  til 
mere  end  møder  og  søndagstilbe- 
delse.  Det  har  også  betydning  på 
alle  andre  dage  og  i  alt,  hvad  de 
foretager  sig.  For  eksempel  holder 
de  alle  af  idræt.  »Sport  har  hjulpet 


mig  meget,«  siger  bror  Balyejusa. 
»Det  afholdt  mig  fra  at  ryge  og 
drikke,  hvilket  gjorde  det  lettere  for 
mig  at  blive  medlem  af  Kirken.« 

Bror  Balyejusa  og  Ronald  spiller 
fodbold.  Sarah  og  Mary  holder  af 
basketball.  Børnene  spiller  også 
store  fodboldkampe  i  haven 
sammen  med  kvarterets  andre  børn. 
De  holder  også  af  fredeligere  sysler. 
Yeko  er  en  spøgefugl,  og  Dorah  er 
stille  og  eftertænksom.  Clare  synger 
som  en  voksen,  selvom  hun  er  det 
mindste  barn  i  grenen. 

Uganda  er,  ligesom  det  meste  af 
Afrika,  et  land  med  mange  etniske 
grupper  og  sprog.  Udover  engelsk 
taler  Dan  bugosa  og  buganda.  Og 
hvad  der  er  endnu  bedre,  han  er  ved 
at  lære  det  vigtigste  sprog  af  alle, 
nemlig  Åndens  sprog.  Ligesom 
Victoriasøen  er  Ånden  livgivende  og 
smuk.  Men  i  modsætning  til  søen, 
der  dækker  tre  nationer,  så  dækker 
Ånden  hele  verden.  □ 


kfj\ 


Lydighed 
og  tjeneste 


Ældste  Athos  M.  Amorim 

De  Halvfjerds 


På  en  mur  uden  for  den  brasilianske 
officersskole  kan  kadetterne  læse  ordene: 
»Du  vil  komme  til  at  udstede  befalinger. 
Så  lær  at  adlyde!«  Jeg  lærte  tidligt  i  mit 
liv,  at  lydighed  er  en  sand  dyd,  der  er 
vigtig  for  vores  fremgang.  Jeg  taler  ikke 
om  blind  lydighed,  men  den  lydighed,  der  giver  os 
mulighed  for  at  nå  et  højere  og  mere  åndeligt  plan  i  livet 
ved  at  benytte  os  af  vores  handlefrihed,  så  vi  kan  gøre 
Herrens  vilje.  Profeten  Joseph  Smith  belærte  om,  at  »når 
vi  opnår  en  velsignelse  fra  Gud,  så  er  det  ved  lydighed 
mod  denne  lov,  ifølge  hvilken  den  er  forjættet«  (L&P 
130:21). 

Noget  andet,  som  jeg  lærte  i  hæren,  er,  at  soldaterne  i 
mit  land  ikke  bruger  udsagnsordet  at  arbejde,  når  de  taler 
om  deres  opgaver.  De  bruger  i  stedet  udsagnsordet  at  tjene, 
hvilket  hjælper  dem  med  altid  at  huske  deres  forpligtelse 
til  at  tjene  vores  folk  og  vores  land.  Hvad  angår  tjeneste  i 
Kirken,  er  denne  definition  blevet  udvidet,  så  den  er  mere 
i  overensstemmelse  med  Herrens  lære:  At  vi  skal  tjene 
hans  børn,  hvorend  de  måtte  bo. 

Mange  gange  er  det  helt  almindelige  mennesker,  der 
bor  i  nærheden  af  os,  som  er  de  største  eksempler  på 
lydighed  og  tjeneste.  Søster  Ana  Rita  de  Jesus,  der  var  en 
ældre  enke,  boede  i  Anåpolis  i  Brasilien.  Hun  kunne 
hverken  læse  eller  skrive.  Missionærerne  besøgte  hende 
hver  uge  for  at  læse  i  skrifterne  sammen  med  hende.  Hun 
var  kærlig  og  venlig.  Hver  søndag  bad  hun  missionærerne 
om  at  hjælpe  sig  med  at  udfylde  en  indbetalingsseddel  til 
tiende.  Sommetider  udgjorde  hendes  tiende  og  fasteoffer 
ikke  mere  end  nogle  få  ører,  men  hun  kendte  loven  og 
ville  gerne  adlyde  den.  Når  hun  havde  betalt  sin  tiende, 
gik  hun  ind  i  det  lokale,  hvor  nadvermødet  blev  holdt  i 

den  lejede  bygning,  der  blev  brugt  som  kirke,  og  lagde  en 
blomst  på  talerstolen.  Ved  at  gøre  dette  tjente  hun  sine 
brødre  og  søstre  og  forskønnede  det  sted,  hvor  vi  tilbad 
Herren.  På  en  meget  enkel  måde  lærte  denne  søster  os 
om  lydighed  og  tjeneste  ved  sin  tro.  Hun  vidste,  at  den 
bedste  forberedelse  til  at  tjene  er  at  adlyde  befalingerne. 

Det  største  eksempel  på  lydighed  og  tjeneste  blev  givet 
af  vor  Herre  Jesus  Kristus,  da  han  sagde:  »Dog,  ske  ikke 
min  vilje,  men  din«  (Luk  22:42).  □ 


Tilpasset  efter  en  tale  holdt  ved  oktoberkonferencen  1 998. 

SPILLET  »SIDSTE  DAGES  HELLIGE  EKSEMPLER  PÅ  TRO« 

Lektionen  og  instruktionerne  til  Fællestid  findes  på  side  1 6. 


Gordon  B.  Hinckley 
Vis  kærlighed  og 
omsorg  for  andre. 


Joseph  Fielding  Smith 

Studér  skrifterne  og 

lær  dem  udenad. 


Lorenzo  Snow 

Bed  og  vid,  at  bønner 
bliver  besvaret. 


Howard  W.  Hunter 

Vær  flittig  og 
pålidelig. 


David  0.  McKay 

Hold  fast  ved  det 
rette. 


Wilford  Woodruf 

Følg  profeten. 


Ezra  Taft  Benson 

Vær  hæderlig. 


George  Albert  Smith 

Hav  tro  til  at  blive 
helbredt. 


John  Taylor 

Vær  en  tapper 
missionær. 


Spencer  W.  Kimball 

Sæt  dig  mål  og  gør 
altid  dit  bedste. 


Heber  J.  Grant 

Vær  udholdende  -  giv 
ikke  op. 


Harold  B.  Lee 

Lyt  til  Ånden  og  adlyd 
den. 


Joseph  F.  Smith 

Vær  modig. 


I 


Joseph  Smith 

Vær  tapper. 


ØVERST  FRA  VENSTRE:  PORTRÆTTER  MALET  AF  WILLIAM  F.  WHITAKER,  WILLIAM  F.  WHITAKER,  KNUD  EDSBERG,  JUDITH  MEHR,  DAVID  AHRNSBRAK,  5HAUNA  CLINGER,  ALVIN  GITTINS, 
LEE  GREENE  RICHARDS,  CHARLES  J.  FOX,  ALBERT  E.  SALZBRENNER,  LEWIS  A.  RAMSEY,  H.  E.  PETERSON,  A.  WESTWOOD,  GEORGE  M.  OTTINGER,  ALVIN  GITTINS 

FIKTION 


ALEXANDRAS 

TRO 


Lisa  H.  Fernelius 

ILLUSTRERET  AF  JERRY  HARSTON 


Alexandra  stormede  ind  i 
huset  og  smed  sine  bøger 
på  køkkenbordet.  Hendes 
lillebror  Carsten  så  forskrækket  på 
hende. 

»Jeg  går  aldrig  i  skole  mere!« 
råbte  Alexandra.  Hendes  vrede 
afløstes  af  tårer,  mens  hun  sank  ned 
på  en  stol.  Mellem  snøftelydene 
hulkede  hun:  »Stina  Krogh  er  altid 
ude  efter  mig.  Jeg  prøvede  at  være 
sød  mod  hende,  da  hun  kaldte  mig 
øgenavne.  Jeg  ignorerede  hende,  da 
hun  gjorde  nar  ad  mit  tøj.  I  dag  gik 
hun  og  påstod,  at  jeg  havde  fortalt 
hende  hemmeligheder  om  Anders 
Ystad.  Nu  tør  Anders  ikke  tale  med 
mig  mere.« 

Mor  lagde  armene  om 
Alexandra.  Alexandra  løftede  sit 
tårevædede  ansigt.  »Anders  er  det 
eneste  andet  medlem  af  Kirken  i 
min  klasse,  mor.  Vi  hjælper  altid 
hinanden  med  at  gøre  det  rette.« 
Hun  trykkede  ansigtet  ind  mod 
mors  skulder  og  græd. 

Carsten  ville  gerne  hjælpe 
hende,  så  han  sagde:  »Jesus  sagde, 
at  vi  skulle  bede  for  vores  fjender. 
Måske  skulle  du  bede  om,  at  Stina 


bliver  meget  syg,  så  hun  ikke  kan 
komme  i  skole.« 

»Jeg  tror  ikke,  at  det  var  det, 
Jesus  mente,«  irettesatte  mor  ham 
venligt. 

»Måske  kunne  du  bede  om,  at 
Stina  flyttede  til  et  andet  land,« 
foreslog  Carsten. 

Mor  rystede  på  hovedet.  »Nej, 
Carsten.  Men  du  har  ret  i,  at  vi  skal 
bede  for  vore  fjender.  Faktisk  er  det 
fastesøndag  på  søndag.  Lad  os 
benytte  lejligheden  til  at  faste  for 
Stina.  Når  vi  forener  tro,  bøn  og 
faste,  kan  der  ske  mirakler.« 

Alexandra,  som  var  faldet  lidt  til 
ro,  tilføjede  snøftende  og  sagde: 
»Ligesom  dengang  vi  alle 
sammen  fastede  og  bad  for 
søster  Sørensens  baby,  da  han 
blev  født  to  måneder  for 
tidligt?« 

»Netop,  Alexandra,« 
sagde  mor.  »Vor 
himmelske  Fader 
velsignede  os  for  vores 
tro.  Det  gør  han 
altid.« 

I  løbet  af  week- 
enden bad 


Alexandra  mange  gange  om,  at 
Stina  ville  holde  op  med  at  være 
led.  Hun  lagde  knap  nok  mærke  til, 
at  hendes  mave  knurrede,  mens 
hun  fastede. 

Inden  Alexandra  gik  i  skole 
mandag  morgen,  bad  hun  igen. 
»Kære  himmelske  Fader,  hjælp 
Stina  med  ikke  at  være  så  led.  Jeg 
har  fastet  og  bedt.  Jeg  har  tro  på,  at 
du  kan  ændre  hende.  I  Jesu  Kristi 
navn.  Amen.« 

Alexandra  hoppede  glad  ned  ad 
trappen. 

»Hav  en  rigtig  god  dag,« 
sagde  mor. 

»Det  skal  jeg  nok.  Jeg  ved  det 
bare!«  svarede  Alexandra. 

Hun  følte  sig  endnu  mere 
sikker  på  det,  da  hun  kom  hen  i 
skolen  og  opdagede,  at  læreren 
havde  flyttet  rundt  på  deres 
siddepladser.  Alexandra  sad  ikke 
længere  ved  siden  af  Stina. 
Alexandra  bad  en  stille 
takkebøn.  Anders  smilede  endda  til 
hende,  da  han  gik  forbi.  Det  bliver 
alle  tiders  dag!  tænkte  hun. 

Efter  spisefrikvarteret  gik  hun  ind 
på  toilettet  for  at  sikre  sig,  at  der 
ikke  sad  madrester  i  hendes  bøjle. 
Hendes  hjerte  hamrede,  da  hun  fik 
øje  på  Stina.  Alexandra  tog  mod  til 
sig  og  sagde  smilende:  »Davs,  Stina. 
Har  du  haft  det  sjovt  i  weekenden?« 

Stina  smilede  bare  -  ikke  et  deci- 
deret venligt  smil,  men  dog  et  smil. 
De  to  piger  forlod  toilettet  samtidig. 

»Davs,  Stina.  Davs,  Alexandra,« 
sagde  frk.  Krutt,  deres  sanglære- 
rinde, da  hun  gik  forbi. 

»Davs,«  sagde  pigerne. 
Alexandra  var  glad  for,  at  Stina  ikke 
havde  sagt  eller  gjort  noget 
ondskabsfuldt.  Hun  var  også  glad 
for,  at  Stina  gik  ind  på  inspek- 
tørens kontor  i  stedet  for  ud  i 
skolegården.  Igen  opsendte 
Alexandra  en  stille  takkebøn. 

Kort  før  de  fik  fri,  blev 
Alexandra  kaldt  ned  til  inspek- 
tøren. 

Idet  hun  gik  forbi  Stinas  bord, 
smilede  Stina  smørret:  »Held  og 


lykke.«  Det  gav  Alexandra  kulde- 
gysninger. 

Hr.  Clausen  ventede  på 
Alexandra,  da  hun  trådte  ind  ad 
døren.  »Alexandra,  jeg  har  fået  at 
vide,  at  du  har  ridset  >Alexandra 
elsker  Anders  <  på  en  af  væggene 
nede  på  pigetoilettet.  Den  elev,  der 
meldte  det,  sagde,  at  frk.  Krutt  så 
dig  komme  ud  derfra  i  spisefrikvar- 
teret. Frk.  Krutt  har  bekræftet,  at 
du  var  der  på  det  tidspunkt.« 

Alexandra  var  rystet.  Hvordan 
kunne  det  gå  til?  Havde  hun  ikke 
fastet  og  bedt  og  udøvet  tro,  så  vor 
himmelske  Fader  skulle  gøre  Stina 
sød?  Stina  havde  været  inde  på 


toilettet  samtidig  med  hende.  Hun 
måtte  have  ridset  det  på  væggen. 

»Hr.  Clausen,«  sagde  Alexandra 
stille.  »Jeg  var  inde  på  toilettet  i 
spisefrikvarteret,  men  jeg  ridsede 
ikke  noget  på  væggen.« 

»Jeg  er  ked  af  det,  Alexandra, 
men  det  er  dit  ord  mod  en  anden 
elevs  og  en  lærers.  Du  skal  gå 
pedellen,  hr.  Hansen,  til  hånde  i 
frikvarteret  den  næste  uge.  Det  kan 
måske  lære  dig  at  respektere  skolens 
ejendom.« 

Da  Carsten  så  Alexandras  ansigts- 
udtryk, vidste  han,  at  det  ikke  var 
gået  godt.  Han  gik  tavs  ved  siden  af 
hende  på  vej  hjem  fra  busstop- 
pestedet. Han  kom  først  ind  i 
køkkenet  og  udbrød:  »Alexandras 
tro  virkede  ikke.« 

»Carsten!  Det  var  ikke  pænt 
sagt,«  skændte  mor. 

»Nej,  mor.  Carsten  har  ret,« 
græd  Alexandra.  »Jeg  har  vist  ikke 
tro  nok  på  min  himmelske  Fader  til 
at  gøre  Stina  sød.«  Hun  fortalte  mor 
om  sin  dag. 

»Vi  kan  ikke  bede  om,  at  et  andet 
menneskes  handlefrihed  bliver  taget 
fra  dem,  Alexandra,  uanset  hvor 
meget  tro  vi  så  har,«  forklarede  mor. 
»Når  vi  beder  for  vore  fjender, 
ændrer  det  vores  følelser  for  dem  og 
giver  os  fred.  Vi  bliver  bedre,  og 
nogle  gange  får  vores  godhed  vore 
fjender  til  at  forandre  sig.  Men 
desværre  er  der  nogle,  som  aldrig 
ændrer  sig.  Men  vi  bør  aldrig  lade 
vores  fjender  bestemme,  hvordan 
vi  skal  handle.« 


»Hvad  skal  Alexandra  så  gøre 
ved  Stina?«  afbrød  Carsten.  »Hvad 
hjælper  alt  det,  hvis  Stina  stadig  er 
led?« 

Alexandra  nikkede.  »Jeg  troede, 
at  tro  kunne  udrette  mirakler.« 

»Det  kan  den  også.  Det  lover  jeg 
dig,«  forsikrede  mor  hende.  »Kan  du 
huske  historien  om  Alma  og  hans 
folk  i  Helams  land?«  Mor  rakte  ud 
efter  sin  skrifter. 

»Lidt,«  sagde  Alexandra.  »Almas 
folk  var  retfærdigt,  men  de  blev  alli- 
gevel fanget  af  lamaniterne.  Og  det 
hele  blev  endnu  værre,  da  lamani' 
terne  satte  Amulon,  en  af  kong 
Noas  ugudelige  præster,  til  at  herske 
over  Almas  folk.« 

»Og  Amulon  var  Almas  fjende,« 
tilføjede  Carsten.  »Han  vidste,  at 
Alma  havde  troet  på  profeten 
Abinadi  og  havde  prøvet  at  redde 
han  fra  døden  på  bålet.« 

»Det  stemmer,«  sagde  mor. 
»Amulon  gjorde  Alma  og  hans  folk 
til  slaver.  Han  satte  endda  vagter  til 
at  slå  dem  ihjel,  der  blev  grebet  i  at 
bede.« 

»Men  de  bad  alligevel  i  hjertet,« 
tilføjede  Carsten. 

»Og  Herren  besvarede  deres 
bønner,«  fortsatte  mor.  »Han  hjalp 
dem  ikke  med  at  flygte  lige  med  det 
samme,  men  han  hjalp  dem  i  deres 
prøvelser.  Lad  os  læse,  hvad  der 
skete  i  Mosiah  24:15:  >Og  nu  skete 
det,  at  byrderne,  der  var  lagt  på 
Alma  og  hans  brødre,  blev 
lettet;  ja,  Herren  styrkede  dem 
således,  at  de  kunne  bære  deres 


byrder  med  lethed,  og  de  underka- 
stede sig  Herrens  vilje  med  glæde  og 
tålmodigheds 

Nå,  hvad  synes  du  så,  du  nu  skal 
bede  om?«  spurgte  mor  venligt. 

Alexandra  sad  stille  lidt,  så 
svarede  hun:  »At  jeg  kan  udholde 
mine  prøvelser  med  glæde.« 

Næste  dag  efter  at  Alexandra 
havde  slebet  skribleriet  væk  fra 
væggen  og  malet  det  over,  var  hun 
ved  at  tømme  skraldespande,  da 
Stina  kom  forbi.  Hun  sagde  højlydt 
til  de  piger,  hun  var  sammen  med: 
»Vi  har  vist  fået  ny  pedel  på  skolen.« 
Pigerne  gik  fnisende  bort. 

»Hjælp  mig  med  at  være  munter 
og  tålmodig,«  bad  Alexandra  i  sit 
hjerte. 

Netop  da  kom  hr.  Hansen  hen  til 
hende.  »Du  er  en  arbejdsom  pige, 
Alexandra.«  Så  smilede  han  bredt. 
»Du  ridsede  slet  ikke  de  ord  ude  på 
toilettet,  vel?« 


Alexandra  rystede  på  hovedet. 

»Det  sagde  jeg  også  til  hr. 
Clausen.  Og  mens  vi  talte  sammen, 
kom  Anders  Ystad  for  at  sige,  at 
han  havde  hørt  Stina  Krogh  prale 
af,  at  det  var  hende,  der  havde  gjort 
det,  og  at  hun  havde  fået  dig  i 
fedtefadet.«  Hr.  Hansen  smilede 
igen.  »Hr.  Clausen  vil  tale  med  dig 
igen.  Han  er  en  retfærdig  mand.  Jeg 
tror,  du  vil  blive  glad  for  at  tale  med 
ham  igen.« 

Tålmodighed  og  munterhed,  bønner 
og  tro,  tænkte  Alexandra.  De 
udretter  virkelig  mirakler.  Jeg  tror  ikke, 
at  mine  problemer  med  Stina  er  forbi, 
men  jeg  vil  blive  ved  med  at  gøre  det 
rette.  Måske  vil  jeg  endda  prøve  at  tale 
med  hende  igen.  Mens  hun  skyndte 
sig  hen  til  inspektørens  kontor,  bad 
hun  stille:  Tak,  kære  himmelske 
Fader,  fordi  du  har  hjulpet  mig  med 
mine  problemer.  □ 


HISTORIER  FRA  DET  NYE  TESTAMENTE 


JESUS  BLIVER 
DØBT 


Johannes  holdt  til  i  ørkenen  i  mange  år.  Han  gik  i  tøj, 
som  var  fremstillet  af  kameluld,  og  han  spiste  honning 
og  græshopper.  Folk  kom  fra  byerne  for  at  høre  ham 
prædike.  Han  var  kendt  som  Johannes  Døber. 

Matt  3:1-5 


Johannes  Døber  belærte  folk  om  Jesus  Kristus  og  sagde,  at  de  skulle  omvende  sig  fra  deres  synder  og  blive  døbt. 
Johannes  døbte  dem,  der  omvendte  sig,  så  deres  synder  kunne  blive  vasket  bort. 

Matt  3:3,  6 

Folk  spurgte  ham,  hvordan  de  kunne  leve  et  bedre  liv.  Han  sagde,  at  de  skulle  dele  med  de  fattige,  altid  sige  sand- 
heden og  ikke  gøre  andre  fortræd.  Han  sagde,  at  Jesus  Kristus  snart  kom  for  at  oprette  sin  kirke,  og  at  han  ville  give 
dem  Helligåndens  gave.  Johannes  sagde,  at  Jesus  var  Frelseren,  Guds  Søn. 

Matt  3:2,  11*12;  Luk  3:1044;  Joh  1:33-36 

En  dag,  da  Johannes  Døber  var  i  færd  med  at  døbe  folk  i  Jordanfloden,  kom  Jesus  Kristus  og  bad  Johannes  om  at 
døbe  sig.  Johannes  vidste,  at  Jesus  altid  havde  adlydt  Guds  bud  og  derfor  ikke  havde  behov  for  at  omvende  sig. 
Johannes  mente  ikke,  at  Jesus  havde  behov  for  at  blive  døbt. 

Matt  3:13-15;  2  Nephi  31:5-7 


Men  Jesus  vidste,  at  Gud  havde  befalet  alle  mennesker  at  blive  døbt.  Jesus  gav  Johannes  besked  på  at  døbe  sig,  og 
Johannes  adlød.  Jesus  var  et  eksempel  for  os  ved  at  blive  døbt  i  lydighed  mod  Guds  bud. 

Matt  3:16;  2  Nephi  31:7-8 

Da  Jesus  kom  op  afvandet,  kom  Helligånden  til  ham,  og  Gud  talte  fra  himlen.  Gud  sagde:  »Det  er  min  elskede  søn, 
i  ham  har  jeg  fundet  velbehag!« 

Matt  3:1647 

FÆLLESTID 


Profeternes  eksempler 


Ann  Jamison 


»Vær  et  forbillede  for  de  troende  i  tale,  i  adfærd, 
i  kærlighed,  i  troskab,  i  renhed«  (1  Tim  4:12). 

William  W.  Phelps  var  en  af  profeten  Joseph 
Smiths  gode  venner.  William  blev  udnævnt 
til  Kirkens  trykker.  Han  flyttede  til  Missouri 
og  blev  leder  for  Kirken  der. 

Senere  blev  han  fjendtligt  indstillet  over  for  profeten 
Joseph  på  grund  af  nogle  fejl,  som  han  mente  at  se  i 
hans  karakter.  Han  underskrev  en  erklæring,  der  forsva- 
rede nogle  af  Kirkens  fjenders  handlinger.  På  grund  af 
Williams  og  andres  handlinger  mistede  Joseph  ikke 
alene  en  elsket  og  nær  ven,  han  og  andre  af  Kirkens 
ledere  blev  også  sat  i  fængsel! 

To  år  senere  indså  William,  at  det,  han  havde  gjort, 
var  forkert.  »Jeg  er  den  fortabte  søn  ...«  skrev  han  til 
profeten  Joseph.  »Jeg  kender  min  situation,  du  kender 
den  og  Gud  kender  den,  og  jeg  ønsker  at  blive  frelst, 
hvis  mine  venner  vil  hjælpe  mig  . . .  Jeg  har  handlet 
forkert,  og  det  er  jeg  ked  af.«  Han  bad  om  igen  at  blive 
optaget  som  medlem  af  Kirken. 

Joseph  svarede  straks  med  kærlighed  og  tilgivelse. 
Han  skrev:  »Jeg  tror,  at  din  bekendelse  er  oprigtig  og 
din  omvendelse  ægte,  så  jeg  vil  med  glæde  atter  række 
dig  højre  hånd  til  fællesskab  og  glæde  mig  over,  at  den 
fortabte  søn  er  vendt  hjem  . . .  Kom  blot,  kampen  er 
ovre,  min  ven/For  dem,  der  var  venner,  er  nu  venner 
igen«  (Se  History  ofthe  Church,  4:141-142,  163-164). 

Joseph  tilgav  sin  ven,  og  William  blev  atter  en  tapper 
Herrens  tjener.  William  skrev  salmen  »Priser  profeten« 
(Salmer  og  sange,  nr.  17)  om  sin  tilgivende  ven,  profeten 
Joseph. 

Sommetider  siger  og  gør  vores  venner  noget,  der 
sårer  os.  Men  vi  kan  tilgive  dem,  ligesom  profeten 
Joseph  gjorde.  Joseph  fortalte  William,  at  han  ønskede 
at  følge  sin  himmelske  Faders  og  Jesu  Kristi  eksempel. 
Han  ville  være  lige  så  venlig  og  tilgivende,  som  de  er. 


Når  vi  følger  Jesu  Kristi  eksempel,  bliver  vi  lykkelige. 
Vi  holder  vores  dåbspagt,  og  måske  kan  vi  hjælpe  vores 
venner  med  at  holde  deres  pagter,  ligesom  profeten 
Joseph  Smith  hjalp  sin  ven  William. 

Instruktioner 

Hver  profet  er  et  vidunderligt  »eksempel  for  de 
troende«.  Spil  et  spil,  der  hjælper  dig  til  at  huske  nogle 
af  vore  profeters  gode  eksempler.  Lim  siderne  6-7  på 
tykt  papir.  Klip  billederne  og  historierne  ud.  Læg  dem 
med  billedsiden  nedad.  Efter  tur  vender  I  to  kort.  Det 
gælder  om  at  finde  et  billede  og  en  historie,  der  hører 
sammen.  Når  man  får  et  stik,  læser  spilleren  historien 
højt  og  finder  på  en  måde,  hvorpå  man  kan  følge  den 
pågældende  profets  eksempel. 

Forslag  til  fællestid 

1 .  Bed  flere  voksne  om  at  fortælle  historier  om  folk,  der 
har  elsket  og  tjent  andre.  Brug  eksempler  fra  jeres  uiard  eller 
gren.  Syng  sange  eller  salmer,  der  har  med  historierne  at 
gøre.  Lad  børnene  tegne  noget,  som  de  har  gjort  eller  vil  gøre 
for  at  elske  og  tjene  andre.  Sæt  børnenes  tegninger  sammen 
til  en  lang  strimmel  og  anbring  dem  i  en  filmkasse  (se 
Undervisning,  den  største  kaldelse:  Hjælpemateriale  til 
undervisning  i  evangeliet,  1999,  s.  167)  og  vis  det  for 
børnene  den  følgende  uge.  Syng  sange  eller  salmer,  mens 
børnene  kigger  på  deres  billeder. 

2.  På  seks  stykker  papir  tegner  du  enkle  figurer,  der 
repræsenterer  far,  mor,  søster,  bror,  bedstemor  og  bedstefar. 
Sæt  børnene  i  en  rundkreds  og  syng  en  sang  eller  salme  om 
venlighed,  mens  de  lader  figurerne  gå  rundt  i  kredsen.  Hver 
gang  sangen  er  forbi,  skal  de  børn,  der  sidder  med  et  billede, 
fortælle  om  noget,  som  de  kunne  gøre  for  at  vise  kærlighed 
til  den  pågældende  person  i  deres  familie.  Lad  hvert  barn 
tegne  figurer,  der  repræsenterer  hans  eller  hendes  familie. 
Lad  børnene  tage  figurerne  med  hjem  og  benytte  aktiviteten 
til  en  familieaften.  D 

BESØGSLÆRERINDEBUDSKABET 


VI  ÆRER  FRELSEREN  VED  AT  HOLDE  VORE  PAGTER 


o 
o 


Yor  Frelser  Jesu  Kristi  uforligne- 
lige gaver  har  bragt  os  i  en  evig 
gæld  til  ham.  Hans  fuldkomne 
retfærdighed  og  urokkelige  omsorg 
er  et  mønster,  som  vi  bør  følge,  og 
hans  forsoning  overvandt  den  fysiske 
død  og  gjorde  det  muligt  for  os  at 
opstå.  Hans  forsoning  gjorde  det 
også  muligt  for  os  at  arve  evigt  liv, 
hvis  vi  omvender  os  og  modtager 
frelsens  ordinancer. 

ET  PAGTSSLUTTENDE  FOLK 

Hvordan  kan  vi  dog  vise  vores 
kærlighed  og  taknemlighed  til 
Frelseren?  Herren  har  sagt: 
»Enhver,  der  tilhører  denne  Kristi 
kirke,  skal  iagttage  og  holde  alle 
kirkens  bud  og  pagter«  (L&P 
42:78).  Vi  ærer  Frelseren  på  den 


måde,  som  han  har  bedt  os  om, 
nemlig  ved  at  holde  hans  bud  og 
ære  vore  pagter. 

Begyndende  med  dåben  indgår  vi 
alle  dybt  personlige  pagter  med 
Herren.  Og  når  vi  gør  det,  modtager 
vi  visse  lovede  velsignelser.  Eftersom 
Herren  er  fuldkommen,  ved  vi,  at 
han  holder  sine  løfter  til  os:  »Jeg 
bryder  ikke  min  pagt,  jeg  ændrer 
ikke,  hvad  jeg  har  lovet«  (SI  89:35). 
Men  eftersom  vi  er  ufuldkomne,  skal 
vi  altid  stræbe  efter  ikke  alene  at 
være  pagtssluttere,  men  også  pagts- 
holdere,  idet  vi  omvender  os  og 
udviser  tro  på  Jesu  Kristi  magt  til  at 
tilgive  og  ophøje  os. 

DE  PAGTER,  VI  HOLDER 

Bonnie  D.  Parkin  bemærkede, 
mens  hun  var  rådgiver  i  Unge  Pigers 
hovedpræsidentskab:  »Vi  taler  så  ofte 
om  at  indgå  og  holde  pagter,  men 
præcis  hvad  betyder  det?  Ved  dåben 
viser  vi,  at  vi  er  villige  til  at  >bære 
hinandens  byrder  . . .  sørge  med  dem, 
som  sørger  ...  trøste  dem,  der  har 
trøst  behov  og  stå  som  Guds  vidner 
til  alle  tider,  i  alle  ting  og  på  alle 
steder<  (Mosiah  18:8-9).  Og  det  er 
kun  begyndelsen!  I  templet  indgår  vi 
endvidere  pagt  om  at  være  lydige,  at 
ofre,  at  holde  os  selv  rene  og 
værdige,  at  bidrage  til  udbredelsen  af 
sandheden,  at  være  kyske,  at  bede, 
at  efterleve  evangeliet  og  at  være 


evigt  trofaste«  (»Højtidelighold  jeres 
pagter«,  Stjernen,  juli  1995,  s.  79). 

To  medlemmer  af  St.  Niklaas  Gren 
i  Antwerpen  Stav  i  Belgien  viser, 
hvad  det  vil  sige  at  holde  disse  evan- 
geliske pagter.  Jeanine  Craet  blev 
medlem  af  Kirken  for  små  25  år  siden. 
Hendes  trofaste  tjeneste  selv  i  kriste- 
tider  blev  et  lys  for  mange,  deriblandt 
hendes  nabo,  Paula  Buysse,  som  blev 
døbt  efter  at  søster  Craet  havde  aflagt 
sit  vidnesbyrd  for  hende.  Mange  år 
senere  blev  søster  Craet  ramt  af  en 
hjerneblødning  og  gik  i  koma.  Søster 
Buysse,  som  virkede  som  hjælpefore- 
ningspræsidentinde,  tilbragte  mange 
timer  ved  sin  venindes  side,  mens  hun 
talte,  læste  og  sang  for  hende.  Da 
søster  Craet  endelig  vågnede  af  sin 
koma  og  var  delvist  lammet,  hjalp 
søster  Buysse  med  at  pleje  hende. 
Søster  Craet  genvandt  langsomt 
evnen  til  at  tale.  Den  første  søndag, 
hvor  søster  Craet  var  i  Kirke  igen, 
aflagde  hun  sit  vidnesbyrd.  Skønt  hun 
sad  i  kørestol,  takkede  hun  Herren  for 
hans  velsignelser  og  bad  ham  om 
hjælp  til  at  komme  sig  helt  -  så  hun 
fortsat  kunne  tjene  ham. 

Eftersom  vi  har  lovet  at  påtage  os 
Herrens  navn,  at  adlyde  hans  bud 
og  at  holde  vore  pagter,  vil  vores 
kristne  tjenestegerning  og  tro  bringe 
Frelserens  navn  hæder  og  ære.  Og 
han  vil  til  gengæld  velsigne  og 
styrke  os.  □ 

SIDSTE  DAGES  HELLIGE  RØSTER 


Vær  ikke  vantro, 
men  troende« 


li  \  stor  del  af  livet  er  en  lektion  i  tro.  Her  på 
J-^J  jorden,  hvor  vi  er  afskåret  fra  at  se  den 
virkelighed,  som  vi  kendte  i  Faderens  nærhed,  må  vi 
ofte  kæmpe  med  svagheder,  med  uindfriede  længsler 
og  med  usikkerhed.  Vi  søger  mere  lys  over  tågede 
sandheder  eller  den  guddommelige  berøring,  der  kan 
helbrede  knuste  legemer  og  knuste  hjerter.  W 
Præsident  Gordon  B.  Hinckleys  vejledning 
byder  på  håb  og  lindrende  balsam  til  alle 
dem,  der  kæmper  med  disse  trængsler: 
»>Vær  ikke  vantro,  men  troende<  (Joh 
20:27).  Hvad  er  det,  vi  skal  tro?  Tro 
på  Gud,  vor  evige  Fader,  at  han  er 
vores  ånds  Fader,  vores  leder  og  vores 
konge.  Tro  på  Herren,  Jesus  Kristus, 


Dødens  skygge  hvilede 
på  hendes  ansigt 

Victoria  Ekong 

Nogle  måneder  efter  vores  dåb 
stod  min  mand  og  jeg  over  for 
uventede  vanskeligheder.  Nogle  af 
vores  vanskeligste  prøvelser  omfat- 
tede vores  børn.  Det  syntes,  som  om 
der  ikke  gik  en  uge  uden  et  af  dem 
blev  indlagt  på  hospitalet. 

Disse  prøvelser  stod  på  gennem 
næsten  to  år.  Vores  indtægt  som 
offentligt  ansatte  i  Nigeria  gik  til 


vores  Forløser,  vores  Frelser,  vores  Herre.  Tro  på  det 
gengivne  evangelium,  som  er  blevet  bragt  her  til 
jorden  på  mirakuløs  og  forunderlig  vis.  Fremelsk  i 
jeres  hjerter  et  levende  og  kraftigt  vidnesbyrd  om 
evangeliets  genoprettelse.  Tro  på  Mormons  Bog.  Vær 
ikke  vantro  i  kundskaben  om,  at  Guds  præstedømme 
er  blevet  gengivet  til  jorden.  Tro  på  det  gode.  Tro  på 
jer  selv.  Tro  på,  at  hver  eneste  af  jer  er  et  barn 
af  Gud  med  guddommelig  fødselsret« 
(møde  i  Cape  Town  i  Sydafrika,  den 
k  20.  februar  1998).  W  I  de  følgende 
beretninger  fortæller  medlemmer  om 
de  velsignelser  og  det  håb,  de  har 
modtaget,  når  de  har  stræbt  efter  at 
være  troende. 


hospitalsregninger.  Vores  økono- 
miske trængsler  var  så  alvorlige,  at 
min  mand  og  jeg  måtte  sælge  mange 
af  vore  ejendele  blot  for  at  kunne 
købe  mad.  Jeg  måtte  sågar  sælge 
noget  af  mit  tøj.  Vi  havde  mistet  alt 
det,  som  vi  havde  arbejdet  for. 
Men  ingen  af  disse  prøvelser  rystede 
vores  tro.  Vi  forblev  aktive  i  vores 
gren  og  tro  mod  vore  pagter. 
Selv  når  vi  ikke  havde  penge   til 

busbilletter,  gik  vi  til  kirke  søndag 
morgen. 

Så  en  decemberaften  i  1997  blev 
vores  datter  Pricilia  syg.  Hun  fik  høj 
feber,  og  hun  gylpede  blod  op.  Min 
mand  var  ikke  hjemme,  og  jeg  var 

Jeg  kunne  se  dødens  skygge  på 
min  datters  ansigt.  På  en  eller 
anden  måde  lykkedes  det  mig  at 
få  hende  ned  fra  vores  lejlighed 
på  tredje  sal  ved  at  bære  hende 
på  min  ryg. 

helt  ude  af  den  og  meget  bange.  Jeg 
kunne  se,  at  dødens  skygge  hvilede 
på  hendes  ansigt. 

Mens  jeg  bad  om  hjælp,  tilskyn- 
dede Ånden  mig  til  at  tage  hende 
med  hen  til  vores  grenspræsident, 
som  boede  langt  fra  os.  På  en  eller 
anden  måde  lykkedes  det  mig  at  få 
hende  ned  fra  vores  lejlighed  på 
tredje  sal  ved  at  bære  hende  på  min 
ryg,  og  vi  kom  ud  på  gaden.  Det  var 
for  sent  at  finde  en  bus,  så  jeg 
prøvede  desperat  at  praje  en  taxi. 

Den  første  taxichauffør,  som 
stoppede,  nægtede  at  tage  os  med, 
for  han  sagde:  »Jeg  vil  ikke  have  et 
lig  ind  i  min  bil.«  Men  den  næste 
chauffør  reagerede  på  mine  bønner 
og  hjalp  os,  selv  om  jeg  ikke  havde 
nogle  penge.  Da  vi  nåede  frem  til 
det  boligkompleks,  hvor  grenspræ- 
sidenten  boede,  nægtede  port- 
vagten at  lukke  os  ind.  Men  han 
ringede  til  grenspræsidenten,  som 
kom  ud  og  bar  Pricilia  op  i  sin 
lejlighed.  Han  lagde  hende  på  sin 
sofa,  anbragte  sine  hænder  på 
hendes  hoved  og  gav  hende  en 
velsignelse.  Jeg  hørte  ham  sukke  og 
gøre  en  pause,  inden  han  fortalte 
Pricilia,  at  det  endnu  ikke  var  tiden, 
hvor  hun  skulle  vende  hjem,  og  at 
hun  skulle  kæmpe  for  at  leve. 

Straks  efter  velsignelsen  åbnede 
Pricilia  sine  øjne.  Vi  tog  hende  hen 
til  hospitalet,  hvor  vi  fik  at  vide,  at 
hun  led  af  hjernemalaria.  Vi  fik  også 
at  vide,  at  denne  lidelse  kunne  være 


dødelig.  De  næste  otte  dage  lå  hun 
bevidstløs  på  hospitalet.  Lægerne 
mente  ikke,  at  hun  ville  overleve. 

Den  dag,  hvor  Pricilia  blev 
udskrevet  -  sund  og  normal  - 
fortalte  lægen  mig,  at  det  var  sjæl- 
dent, at  et  menneske,  der  havde 
været  så  syg,  som  hun  havde  været, 
overlevede.  Og  de,  der  overlevede 
fik  som  regel  livsvarige  men  af  det. 
»Pricilia  er  en  heldig  pige,«  sagde 
han.  Men  jeg  vidste,  at  hendes 
helbredelse  ikke  havde  noget  med 
held  at  gøre.  Hun  var  blevet  reddet 
af  præstedømmets  magt. 

I  dag  er  Pricilia  en  rask  og  glad 
pige.  Hun  har  ikke  været  syg  en 
eneste  dag,  siden  hun  blev  udskrevet 
fra  hospitalet.  Hun  er  alt,  hvad 
forældre  kunne  ønske  sig  af  en 
datter.  Desuden  er  al  den  sygdom, 
der  plagede  familien,  forsvundet.  Vi 
har  overlevet  trængslerne  og  er 
blevet  rigt  velsignet. 

»Og  hvad  har  du  så 
lært?« 

Lael  J.  Woodbury 

Hendes  spørgsmål  rystede  mig 
ikke  ligefrem,  men  det  var 
uventet.  Men  vi  ventede  på,  at 
andre  skulle  slutte  sig  til  os  ved  be- 
seglingssessionen,  talte  vi  om  vejr  og 
vind  -  om  sneen  og  lysekronen  - 
men  efter  et  øjeblik  vendte  den  unge 
kvinde  sig  om  mod  mig  og  spurgte: 
»Hvor  længe  har  du  været 
besegler?« 


Den  unge  kvindes  ansigt  lyste  op. 
»Den  dag,  hvor  jeg  blev  beseglet 
til  mine  forældre,  var  for  mig 
begyndelsen  på  evigheden,« 
sagde  hun. 

»Jeg  er  i  mit  19.  år  nu,«  sagde  jeg. 

»Og  hvad  har  du  så  lært?«  spurgte 
hun. 

Til  at  begynde  med  blev  jeg  hende 
svar  skyldig.  Jeg  havde  aldrig  over- 
vejet det  spørgsmål. 

Jeg  granskede  min  hjerne  efter 
mulige  svar.  Jeg  overvejede  at  sige: 
»Jeg  har  lært,  hvor  fuldkomne 
mennesker  kan  virke  her  i  templet.« 

Jeg  tænkte  på  at  svare:  »Jeg  har 
lært  at  værdsætte  ordinancerne  - 
deres  enkelhed,  deres  ældgamle 
oprindelse,  deres  dybe  betydning.« 

Men  jeg  vidste,  at  hun  søgte  efter 
essensen  af  mine  erfaringer.  Og  plud- 
selig fandt  jeg  ord  til  at  udtrykke  det, 
som  jeg  vidste. 

»Jeg  har  lært,  at  familien  er 
grundlaget  for  evigheden,«  sagde  jeg. 
»Det  vigtigste  formål  med  Kirken  og 
alt  det,  vi  foretager  os,  er  at  gøre  det 
muligt  for  familier  at  være  sammen  i 
evigheden.« 

Hun  sad  ubevægelig,  mens 
hendes  øjne  så  ind  i  mine. 

»De  ordinancer,  som  udføres  i 
templet,  giver  mennesker  magt,« 
sagde  jeg.  »De  gør  evige  familiefor- 
hold mulige.  I  templet  oplever  jeg,  at 
familie  og  kærlighed  er  synonymer. 
Det  er,  hvad  jeg  har  lært.« 

Da  jeg  fornemmede,  at  hun  havde 
noget  på  hjerte,  stillede  jeg  hende 
det  samme  spørgsmål:  »Hvad  har  du 
lært?«  spurgte  jeg. 

Hendes  læbe  dirrede  et  øjeblik. 
»Jeg  har  lært,  at  det,  du  siger,  er 
sandt,«  sagde  hun  til  sidst.  »Familien 
er  det,  som  Kirken  -  og  templet  - 


drejer  sig  om.  Det  er  derfor  jeg  er  her 
-  for  min  familie.« 

»Hvad  mener  du?«  spurgte  jeg. 

»Min  far  var  god  mod  mig,  men 
min  mor  døde,  da  jeg  var  lille,«  sagde 
hun.  »De  blev  aldrig  gift.  Da  jeg  var 
13,  døde  min  far.  Og  så  fandt  jeg  evan- 
geliet -  eller  rettere,  det  fandt  mig.« 

Hendes  ansigt  lyste  op.  »For  et 
par  måneder  siden  vendte  jeg  hjem 
fra  min  mission  og  begyndte  at 
udføre  tempelordinancer  for  min  far 
og  mor.  Jeg  blev  beseglet  til  dem  for 
evigt.  Nu  føler  jeg  mig  for  første  gang 
som  et  helt  menneske.  Visheden  om, 
at  jeg  er  beseglet  til  min  familie,  har 
givet  mig  et  ståsted.  Den  dag,  hvor 
jeg  blev  beseglet  til  mine  forældre, 
var  for  mig  begyndelsen  på  evig- 
heden. Jeg  er  så  lykkelig,  når  jeg  er 
her  i  templet.« 

Jeg  så  på  hendes  smilende  ansigt. 
Gennem  mine  tårer  kunne  jeg  se 
hendes.  Hver  gang  jeg  besøger 
templet,  tænker  jeg  på  den  søsters 
ansigt  og  på  den  evige  velsignelse, 
som  det  er  at  være  beseglet  til  vores 
familie  for  evigt. 

Min  fars  tro 

Ricardo  Enohi,  som  fortalt  til  Mark  D. 
Christiansen 

Begge  mine  forældre  blev  født  i 
Japan.  De  kom  til  Brasilien,  før 
jeg  blev  født,  og  jeg  voksede  op  som 
portugisisktalende.  Da  jeg  var  syv, 
blev  de  skilt. 

Ligesom  så  mange  andre  unge 
mennesker  havde  jeg  problemer,  da 
jeg  trådte  ind  i  puberteten.  Jeg 
skændtes  tit  med  min  far,  som  jeg 
boede  hos.  Jeg  tillagde  mig  også 
nogle  dårlige  vaner.  Da  jeg  var  15, 
begyndte  jeg  at  drikke  spiritus  og 
ryge.  Da  jeg  var  17,  begyndte  jeg  at 
tage  stoffer.  Jeg  ville  bare  more  mig, 


og  jeg  mente  ikke,  at  det,  jeg  gjorde, 
kunne  skade  mig.  Selv  om  jeg  havde 
mange  venner,  følte  jeg  mig  ensom. 
Jeg  spekulerede  over,  hvad  formålet 
med  livet  mon  var. 

Det  var  min  far,  der  viste  mig  vej 
ud  af  ensomheden.  Han  var  kristen 
og  nærede  en  stærk  tro  på  Gud.  En 
dag  blev  han  lammet  efter  en  alvorlig 
sygdom,  og  lægerne  fortalte  ham,  at 
han  aldrig  ville  komme  til  at  gå  igen. 
Men  en  uge  senere  tvang  han  sig  selv 
til  at  begynde  at  gå  igen  ved  at  bruge 
væggen  som  støtte.  »Forstår  du,« 
sagde  han,  »jeg  tror  på  Gud,  og  jeg 
ved,  at  med  hans  hjælp  kan  jeg  over- 
vinde mine  problemer.«  Hans  ord 
gjorde  indtryk  på  mig,  men  der  skulle 
gå  noget  tid,  før  jeg  fandt  ud  af,  hvor 
stærkt  de  havde  slået  rod  i  mit  hjerte. 

Kort  efter  at  min  far  var  begyndt 
at  gå  igen,  modtog  jeg  et  brev  fra  min 
mor.  Hun  var  vendt  tilbage  til  Japan 
og  arbejdede  på  en  fabrik  i  Fukui. 
»Kom  til  Japan,«  skrev  hun.  »Jeg  kan 


skaffe  dig  et  job.«  Jeg 
blev  begejstret  for  tanken  om  at 
bo  i  mine  forfædres  land  og 
besluttede  at  rejse. 

Da  jeg  ankom  i  1992,  blev 
jeg  forbløffet  over  den  tekno- 
logi og  de  bekvemmeligheder, 
som  fandtes  i  landet.  Men 
jeg  stod  også  over  for  mange 
nye  udfordringer.  Jeg  havde 
fået  et  job,  men  selv  om  jeg 
så  japansk  ud,  kunne  jeg  ikke 
tale  japansk.  Jeg  kæmpede   for  at 
lære  sproget.  Mine  kolleger  var  ikke 
altid  lige  tålmodige  med  mig. 

Trods  min  kristne  baggrund  havde 
jeg  aldrig  været  i  kirke  eller  læst 
regelmæssigt  i  Bibelen.  Men  nu  hvor 
jeg  stod  over  for  disse  hindringer, 
kom  jeg  i  tanke  om,  hvordan  min 
fars  tro  havde  givet  ham  styrke. 
Mine  tanker  vendte  sig  mere  og 
mere  til  Gud. 

En  dag,  da  jeg  gik  inde  i  byen, 
kom  to  unge  mænd  hen  til  mig.  En  af 
dem  så  ikke  japansk  ud,  men  han 
tiltalte  mig  på  japansk,  da  han  præ- 
senterede sig. 

Jeg  sagde:    »Undskyld,   men  jeg 
taler  ikke  japansk.  Taler  du  engelsk?« 
Han  svarede:  »Ja,  selvfølgelig!  Jeg 
er  amerikaner!« 

Den  unge  mand  begyndte  at  tale 
engelsk,  som  jeg  havde  lært  i  skolen. 
Han  fortalte  mig,  at  han  og  hans 
kammerat  var  missionærer  fra  Jesu 
Kristi  Kirke  af  Sidste  Dages  Hellige. 
De  talte  kort  om  Jesus  Kristus  og 

Min  fars  udholdenhed  i  trængsler 
gjorde  indtryk  på  mig,  men  det  var 
først  da  jeg  traf  missionærerne,  at 
jeg  blev  klar  over,  hvor  stærkt  min 
fars  tro  havde  slået  rod  i  mit 
hjerte. 

indbød  mig  til  at  komme  i  kirke.  Jeg 
tøvede,  men  sagde  så  ja  til  at  komme. 

Det  første  møde  jeg  overværede 
var  et  faste-  og  vidnesbyrdmøde.  Jeg 
kom  lidt  sent,  og  da  jeg  trådte  ind  i 
kirkesalen,  stod  en  ung  kvinde  og 
græd  og  fortalte,  hvordan  evangeliet 
havde  hjulpet  hende  med  hendes 
problemer.  Efter  at  have  lyttet  til 
hende  og  nogle  af  de  andre 
medlemmer  indså  jeg,  at  de  alle 
sammen  havde  problemer.  De  var 
ikke  fuldkomne,  og  det  var  de  godt 
klar  over.  Men  jeg  kunne  også  se,  at 
de  havde  noget  stærkt  indeni.  Deres 
tro  på  Gud  hjalp  dem.  Med  sådan  en 
tro,  tænkte  jeg,  kunne  jeg  måske  også 
overvinde  mine  problemer. 

Jeg  blev  ved  med  at  komme  i 
Kirken,  og  jeg  tænkte  ofte  over  det, 
som  jeg  lærte  der.  Jeg  læste  også  i 
Mormons  Bog.  En  dag  tog  jeg  imod 
opfordringen  til  at  spørge  Gud,  om 
det,  jeg  havde  lært,  var  sandt.  Mens 
jeg  bad,  var  der  noget,  som  rørte  mit 
hjerte,  og  jeg  tænkte:  Det  her  er  det 
rette.  Jeg  tror  allerede  på  Gud.  Nu  er 
tiden  inde  til  at  følge  ham. 

Mens  jeg  fortsatte  med  at  bede  og 
overvære  møderne,  fortsatte  Anden 
med  at  lede  mig.  Til  sidst  sagde  jeg  til 

ældsterne,  at  jeg  gerne  ville  under- 
vises. Jeg  ville  følge  Gud  og  vende 
tilbage  til  hans  nærhed  en  skønne 
dag.  jeg  blev  døbt  den  21.  juni  1993. 
Som  medlem  af  Kirken  fandt  jeg 
fornyet  styrke  til  at  møde  mine 
prøvelser  i  Japan.  Og  efter  at  have 
forberedt   mig   inderligt,    blev   jeg 


kaldet  til  at  tage  på  mission.  Til  min 
overraskelse  blev  jeg  kaldet  til  missi- 
onen i  Sao  Paulo  i  Brasilien.  Jeg 
glædede  mig  meget  til  at  forkynde 
evangeliet  i  mit  hjemland. 

Når  jeg  ser  tilbage  på  mit  gamle 
liv,  kan  jeg  se,  hvor  blind  jeg  har 
været.  Vi  kan  gå  gennem  livet  på  den 


rigtige  måde  eller  den  forkerte  måde. 
Til  at  begynde  med  valgte  jeg  den 
forkerte  måde.  Jeg  vidste,  at  Gud 
eksisterede,  men  jeg  var  ikke  parat  til 
at  følge  ham.  Så  rørte  evangeliet  mit 
liv.  Nu  ved  jeg,  at  det  at  følge  vor 
Frelser  er  den  eneste  vej  til  sand 
lykke.  □ 

Den  levende  profets  ord 

Råd  og  vejledning  fra  præsident  Gordon  B.  Hinckley. 


VI  ÆRER  JESUS  KRISTUS 

»Vi  ærer  vor  evige  Faders  elskede 
Søn.  Det  var  Jesus,  hans  Førstefødte, 
som  forlod  sin  herlighed  i  Faderens 
nærhed  for  villigt  at  komme  ned  på 
jorden  som  den  lovede  Messias.  Han 
gjorde  for  os,  hvad  vi  ikke  selv  kunne 
gøre.  Han  har  tilført  vor  jordiske 
eksistens  mening.  Han  har  givet  os 
det  evige  livs  gave.  Han  var  og  er 
Guds  Søn.«1 

MORMOMS  BOG:  ENDNU  ET  VIDNE 

»Tro  på,  at  Mormons  Bog  er 
endnu  et  vidne  om  Guds  Søn. 
Denne  bog  er  fremkommet  som  et 
yderligere  vidnesbyrd  til  verden 
om  de  storslåede  sandheder  om 
Mesteren,  som  blev  fremsat  i 
Bibelen.  Bibelen  er  den  gamle 
verdens  vidne.  Mormons  Bog  er  den 
nye  verdens  vidne,  og  sammen  bærer 
de  vidnesbyrd  om  Herren  Jesus 
Kristus. 

Jeg  kan  ikke  forstå,  hvorfor 
mennesker  fra  andre  trossamfund 
ikke  kan  anerkende  Mormons  Bog. 
Man  skulle  da  tro,  at  de  søgte  efter 
yderligere  vidnesbyrd  om  Bibelens 
storslåede  og  højtidelige  sandheder. 
Vi  har  det  vidne,  mine  brødre  og 
søstre,  denne  vidunderlige,  inspire- 
rede bog,  som  bekræfter  ægtheden 


og  sandheden  af  Guds  Søns  guddom- 
melige natur.  Gud  være  lovet  for 
dette  dyrebare  og  vidunderlige 
vidnesbyrd.  Lad  os  læse  det.  Lad  os 
dvæle  ved  dets  sandheder.  Lad  os 
lære  det  budskab  at  kende  og  blive 
velsignet  derved.«2 

ET  LØFTE  TIL  UNDERSØGERE 

»Jeg  vil  gerne  byde  velkommen  til 
enhver  mand,  enhver  kvinde  eller 
ethvert  barn,  som  ikke  er  medlem  af 
denne  Kirke  og  opfordre  jer  til  at 
fortsætte  jeres  undersøgelse  af 
Kirken.  Lad  jeres  sind  være  åbent. 
Lyt  til  det,  som  missionærerne 
belærer  jer  om.  Gå  på  knæ  og  bed  til 
Herren  og  spørg  ham,  om  det  er 
sandt  eller  ej.  Jeg  lover  jer,  at  hvis  I 
vil  gøre  det  i  ydmyghed  og  tro,  så  vil 
I  ved  Helligåndens  kraft  få  sand- 
heden af  dette  storslåede  værk  at 
vide,  og  I  vil  få  en  forsmag  på  en 
lykke,  som  I  aldrig  før  har  kendt. 
Gud  velsigne  jer,  vore  kære  venner, 

som  måske  ikke  deler  vores  tro.  Må 
lyset  og  kraften  og  forståelsen  hvile 
på  jer  og  bringe  sandheden  ind  i  jeres 
hjem.«3 

MEDLEMSSKAB  I  HERRENS  KIRKE 

»Vores  medlemskab  i  Jesu  Kristi 
Kirke  af  Sidste  Dages  Hellige  er 
dyrebart.  Det  er  ikke  noget  simpelt 
eller  hverdagsagtigt.  Dette  er  Guds 
Kirke  og  rige.  Det  er  Guds  rige  på 
jorden.  Dette  er  hans  værk,  som  vi 
tager  del  i,  og  der  findes  ikke  noget 
vigtigere  værk  i  hele  verden  end 
dette.  Det  drejer  sig  om  evig  frelse 
for  alle  Guds  sønner  og  døtre,  både 
de,  der  lever,  de,  der  har  levet  på 
denne  jord,  og  de,  som  kommer  til  at 
leve  her.  Intet  andet  folk  har  nogen- 
sinde fået  større  og  mere  omfattende 
befaling,  end  vi  har,  I  og  jeg.  Vores 
opgave,  som  vi  har  fået  tildelt  af 
Herren,  omfatter  hele  menneske- 
heden. Vi  må  yde  lidt  mere,  være 
lidt  venligere,  være  lidt  bedre, 
enhver  af  os,  end  vi  hidtil  har 
været.«4 

VI  ER  ET  EJENDOMSFOLK 

»Vi  er  et  ejendomsfolk.  Der  er 
noget  sundt  ved  jer,  som  er  smukt  og 
vidunderligt.  Vi  ryger  ikke,  vi  drikker 
ikke,  ja,  vi  drikker  end  ikke  te  og 

kaffe.  Det  virker  underligt  på  mange 
mennesker.  Vi  udfører  stedfortræ- 
dende arbejde  for  de  døde.  Vi 
belærer  om,  at  ægteskab  i  Herrens 
hus  er  for  tid  og  al  evighed,  at  fami- 
lier faktisk  kan  være  sammen  for 
evigt.  Vi  er  et  ejendomsfolk,  og 
himlen  være  lovet  for  det.  Hvis 
verden  fortsætter  i  den  retning,  som 
den  nu  bevæger  sig  i,  hvor  familier 
splittes,  pornografi  ses  overalt,  og 
narko  og  den  slags  vinder  frem,  så  vil 
vi  komme  til  at  stå  endnu  mere 
udenfor.  Gud  har  velsignet  os 
gavmildt  og  venligt  og  stort.  Hvor 
bør  vi  dog  være  taknemlige.«5 

TIENDE 

»Angående  tiendebetaling,  så  er 
det  Herrens  lov.  Han  har  givet  befa- 
lingen. Han  har  givet  løftet.  Han  har 
magt  til  at  indfri  sit  løfte.  Det  er  mit 
vidnesbyrd,  at  han  gør  det.  Det 
kræver  tro,  når  vi  ikke  føler,  at  vi  har 
nok,  men  han  har  lovet,  at  himlens 
vinduer  vil  blive  åbnet  og  velsig- 
nelser udøst  over  os.  Lad  os  sætte 
vores  lid  til  ham.  Lad  os  prøve  ham. 
Lad  os  tage  ham  på  ordet.  Lad  os 
holde  hans  bud.  Lad  os  vandre  ret- 
skaffent for  Herren  som  hæderlige, 
ærlige,  flittige  og  troende  mænd  og 
kvinder.«6 


NOTER 

1.  Det  Første  Præsidentskabs  julehøjti 
delighed,  den  6.  december  1998. 

2.  Møde  i  Baltimore  i  Maryland,  den 
15.  november  1998. 

3.  Møde  i  Schenectady  i  New  York, 
den  17.  oktober  1998. 

4.  Regionalkonference  i  Houston  i 
Texas,  præstedømmemødets  lederskabs- 
møde,  den  19.  september  1998. 

5.  Fireside  i  Sydney  i  Australien,  den 
14.  maj  1997. 

6.  Møde  i  Managua 
i  Nicaragua,  den 
19.  november  1998. 


En  stærk  grundvold  i  Tysk 


Med  sit  fundament  af  160  års  trofast  medlemsvirke  er  Kirken 
i  Tyskland  godt  rodfæstet  og  er  ved  at  blive 

bedre  kendt  i  landet. 


Gottfried  Richter,  der  nu  er  79,  ser  tilbage  på  et 
næsten  livslangt  virke  i  Kirken,  som  begyndte 
dengang,  da  det  var  vanskeligt  at  være  sidste 
dages  hellig  i  hans  land.  Efter  fire  og  et  halvt  års  ophold 
russiske  fangelejre  vendte  han  hjem  til  Karl-Marx- 
Stadt  (nu  Chemnitz)  i  den  kommunistisk  styrede  Tyske 
Demokratiske  Republik  (DDR).  Gennem  en  veninde, 
der  senere  blev  hans  hustru,  fandt  han  Kirken  og  blev 
døbt  i  1951.  I  1952  fik  han  og  Gertraude  deres  første 
barn.  Det  følgende  år  blev  han  kaldet  på  fuldtidsmis- 
sion.  Det  var  en  tid,  hvor  det  at  være  sidste  dages  hellig 
automatisk  vakte  det  hemmelige  politis  mistanke. 
Sådan  var  det  i  mange  år,  mens  han  virkede  som 
distriktspræsident  og  senere  i  præsidentskabet  for  missi- 
onen i  Dresden.  Nu  tjener  den  tidligere  krigsfange 

Gertraude  og  Gottfried  Richter  fra  Chemnitz  ward 
i  Dresden  Stav. 


Paul  VanDenBerghe 

FOTO:  FORFATTEREN;  KORT:  THOMAS  S.  CHILD 

Herren  i  et  genforenet  Tyskland  som  besegler  i  templet 
i  Freiberg. 

»Efter  krigen  var  der  mange  ældre  medlemmer,  men 
ikke  ret  mange  unge  mennesker,  men  det  har  ændret 
sig  meget.  I  dag  er  der  mange  unge  medlemmer. 
Og  det  er  helt  specielt,«  siger  bror  Richter 
med  et  bredt  smil.  »De  gifter  sig  med 
hinanden  i  Kirken  og  opdrager  stærke 
børn  i  evangeliet.  I  over- 
morgen skal  jeg  besegle 
et  ungt  par  i 

Yderst  til  venstre:  Templet  i 
Frankfurt.  Til  venstre:  Detler  og 
Daniela  Heitbreders  familie 
sammen  med  det  nye  medlem, 
Inge  Buchholz  (til  venstre). 
Herunder:  Biskop  Peter  Menzel 
fra  Dresden  Ward  i  Dresden 
Stav  sammen  med  sin  hustru, 
Doris- Georgia.  Baggrund: 
Kuplen  i  Rigsdagsbygningen 
i  Berlin  set  indefra. 

Til  højre:  I  Berlin  trives  nyt  og  gammelt  side  om  side. 

Herunder:  Fire  generationer  af  sidste  dages  hellige: 

Celine  og  Philip  med  deres  mor  Nicola  Reiner;  oldemor 

Erika  Berndt;  og  bedstefar  Dieter  Berndt. 


templet  i  Freiberg.  De  er  begge  femtegenerationsmed- 
lemmer  i  Kirken.« 

Denne  vækst  indefra  er  en  af  de  væsentligste  årsager 
til,  at  Kirken  er  modnet  og  i  dag  har  en  stærk  grundvold 
i  Tyskland.  Udover  denne  solide  grundvold  af  lederskab 
og  hengiven  evangelisk  tjeneste  er  der  tre  andre  områder, 
hvor  Kirken  står  stærkt:  Offentlighedens  indtryk  af  de 
sidste  dages  hellige,  kirkemedlemmernes  måde  at  tackle 
problemer  på  og  den  måde,  hvorpå  evangeliet  udbredes 

ved  hjælp  af  missionering. 


DER  BYGGES  PÅ  EN  SIKKER  GRUNDVOLD 

Ældste  Holger  D.  Rakow,  der  er  halvfjerdser- 
område  autoritet  i  Berlin,  siger:  »Vi  har  en  stærk 
grundvold  i  de  tyske  stave.  Vi  har  mange  hjem- 
vendte missionærer,  som  har  fået  familie.  Disse 
ledere  er  anden-,  tredje-  og  fjerdegenerations- 
medlemmer.   Deres  børn   er  vokset   op   i 
Kirken.  De  ved,  hvad  det  vil  sige  at  holde 
familieaften.  De  ved,  hvad  det  vil  sige  at 
bede   sammen.«  Ja,   Kirken  er  modnet 
meget,  siden  sidste  dages  hellige  begyndte 
at  forkynde  evangeliet  i  Tyskland  i  1840. 
I   1843,  fire  år  før  de  hellige  nåede  frem 
til    Saltsødalen,    var    den    første    tyske    gren 


allerede  oprettet  i  Darmstadt  i 
Tyskland.  Midt  i  trængslerne 
voksede  Kirken  langsomt.  Da 
første  verdenskrig  brød  ud, 
blev  omtrent  200  missionærer 
trukket  ud  af  omkring  60  grene  i  Tyskland  og  Schweiz, 
men  de  fleste  grene  forblev  intakte.  Missionærer  blev  atter 
evakueret  under  den  anden  verdenskrig,  og  medlemmer 
fortsatte  tappert  med  at  efterleve  evangeliet.  Tyskland,  der 
efter  krigen  blev  opdelt  i  besættelseszoner,  blev  endelig 
genforenet  i  1990,  så  medlemmerne  i  det  tidligere  DDR, 
der  faktisk  havde  været  afskåret  fra  resten  af  Kirken, 
kunne  blive  forenet  med  deres  søskende  i  Kirken.  I  dag  er 
der  36.000  medlemmer  i  Tyskland,  organiseret  i  14  stave, 
92  ward  og  96  grene. 

Et  eksempel  på  Kirkens  indre  vækst  er  Wolfgang  og 
Karin  Pilz'  familie.  Præsident  Pilz,  der  nu  virker  som 
førsterådgiver  i  stavspræsidentskabet  i  Mannheim  Stav  i 
Sydtyskland,  er  læge  og  fjerdegenerationsmedlem,  hvis 
oldefar  sluttede  sig  til  Kirken  i  1894.  Præsident  og  søster 
Pilz  -  der  begge  er  hjemvendte  missionærer  -  har  fem 
børn,  og  deres  ældste  datter  blev  for  nylig  gift  i  templet  i 
Frankfurt. 

Præsident  Pilz  bakker  op  om  ældste  Rakows  ord  og 
siger:  »Kirken  er  vokset  langsomt,  men  sikkert  her  i 
Tyskland.  Det  skyldes  ikke  så  meget,  at  vi  får  nye 
omvendte,  men  snarere  at  familierne  forbliver  i  Kirken, 
og  deres  børn  bliver  i  Kirken  og  selv  stifter  familie.« 

I  et  land  med  82  millioner  indbyggere  er  Kirkens  unge 
som  regel  i  mindretal  i  deres  lokalsamfund  og  skoler. 
»Lærerne  ved,  at  de  er  medlemmer  af  Kirken,«  siger 
Karin  Pilz.  Og  fordi  de  unge  har  lært  at  stå  fast  ved  deres 
tro  og  være  gode  eksempler,  lægger  man  mærke  til  dem. 
»Da  vores  datter  Kathrin  begyndte  i  skole,«  fortsætter 
Karin,  »sagde  læreren:  >Du  er  mormon.  Jeg  kender  en. 
Han  gik  ud  af  skolen  sidste  år,  og  han  var  sådan  en  dejlig 
ung  mand.<« 

Præsident  Pilz  siger:  »Jeg  mener  virkelig,  at  vores  børn 
er  beredt  til  at  være  stærke.  Og  det  begynder  allerede  i 

Primary.  Vi  har  pragtfulde  lærere  og  klasser  i  selv  de 
mindre  ward  og  grene.« 

FORBEDRINGER  INDEN  FOR  INFORMATIONSTJENESTEN 

På  grund  af  den  massive  modstand  i  begyndelsen  af 
1900-tallet,   talte   mange   medlemmer  ikke   højt  om 
deres  medlemskab.  Men  takket  være  aktivt  engage- 
ment i  samfundet  og  en  øget  indsats  fra  informations- 
tjenesten er  Kirken  ved  at  blive  mere  respekteret  og 
bedre  kendt  i  Tyskland.   »Når  vi  forbedrer  Kirkens 
omdømme,  og  når  navnet  Jesu  Kristi  Kirke  af  Sidste 
Dages  Hellige  får  en  god  klang  i  folks 
ører  på  grund  af  vores  virke,  så  åbnes 
flere   døre   for   missionærerne,«    siger 
Jorn  Otzmann,  der  for  nylig  er  blevet 
afløst  som  præsident  for  den  nordtyske 
Neumiinster  Stav. 

Dieter  Berndt  fra   Dahlem  Ward  i 
Berlin  Stav  tjener  som  informationschef 
i  Tyskland.  Han  siger,  at  Kirken  aldrig  er 
blevet     mere     positivt     betragtet     i 
samfundet  og  i  mediernes  øjne  end  i  dag. 
Han  siger  også,  at  Kirken  har  et  fremragende  forhold  til 
regering  og  lokalsamfund  og  andre  religiøse  organisati- 
oner. Tidligere  var  der  næsten  ingen  kontakt  på  dette 
niveau. 

Informationschef  Monika  Dannenberg  fra 
Pinneberg  Ward  i  Neumiinster  Stav  er  fjerdegenerati- 
onsmedlem,  der  udskrev  velsignelser  for  sin  bedstefar, 
som  tjente  som  stavspatriark,  og  lærte  at  gå  ud  som 
besøgslærerinde  af  sin  bedstemor.  Søster  Dannenberg 
fortæller  om  den  indsats,  som  er  iværksat  i  hendes  stav, 
og  som  minder  om  den  indsats,  der  ydes  overalt  i 
Tyskland.  »Vi  afholder  åbne  aktiviteter  i  alle  ward  og 
grene  og  inviterer  offentligheden  med.  Ofte  kommer 

Bagrunden  herover:  Monika  og  Helmut  Dannenberg 

med  deres  sønner  Jonathan  og  Florian.  Indsat 

herover:  Monika  Dannenberg  foran  en  kirkebygning. 


der  journalister,  og  mange 
har  skrevet  positive  artikler 
om  Kirken,«  siger  hun. 
Naboer,  kolleger,  lærere, 
venner  og  embedsfolk  over- 
værer ofte  dåb,  bryllupsreceptioner  eller  andre  aktivi- 
teter i  Kirkens  mødesale. 

Også  i  andre  dele  af  Tyskland  er  Kirkens 
medlemmer  åbne  over  for  folk  fra  andre  trossamfund. 
For  eksempel  fortæller  Hans-Joachim  Egly,  der  er 
præsident  for  Diisseldorf  Stav,  som  ligger  ved  landets 

Indsat  til  venstre:  En  slægtshistorisk 

udstilling  på  Tysklands  største 

sommermarked  »Dig  og  din  verden«. 

Ti7  venstre:  Udsigt  over  Dresden.  Herover  til  venstre:  Jorn  Otzmann, 
der  for  nylig  er  blevet  afløst  som  præsident  for  Neumunster  Stav. 
Herover  til  højre:  I  Dresden  fejrer  sidste  dages  hellige  venner  Enrico 
Preissler  og  Tina  Koschnickes  forlovelse  (forrest  i  midten). 

vestgrænse  mod  Holland  og  Belgien,  om  det  byorke- 
ster,  som  hans  stav  har  organiseret.  To  gange  om  året 
samles  omkring  50  amatørmusikere,  hvoraf  de  fleste  er 
ikkemedlemmer,  i  stavscentret  for  at  øve  sig  og  afholde 
koncert.  De  overværes  som  regel  af  omkring  250 
mennesker,  og  både  medlemmer  og  ikkemedlemmer 
kommer  for  at  nyde  koncerten. 

I  Nordtyskland  indeholder  et  halvårligt  radio- 
program regelmæssigt  positive  oplysninger  om 
Kirken.  Og  for  nogle  få  år  siden  sendte  en 
større  tv-station  en  udsendelse  om  Kirken,  hvor 
man  fortalte  om  UP'  og  AP' organisatio- 
nerne,   slægtshistoriske    centre    og 
tempeltjeneste  og  familieaften. 

I  Sydtyskland  forklarer  stavs 
præsident   Heinz   Schwing   fra 
Stuttgart   Stav,    at  ni   af  de 
tretten     kirkebygninger     i 
hans  stav  rummer  slægtshi- 
storiske centre,  der  bliver  flit- 
tigt besøgt  af  ikkemedlemmer. 
Han  taler  også  begejstret  om, 
hvordan  man  tilbyder  folk  i 
byen  gratis  videofilm  om  Frelseren. 
Disse  bånd   uddeles  personligt  af 


medlemmerne  til  deres  venner 
og  naboer.  Ofte  inviterer 
medlemmerne  gæster  hjem,  så 
de  kan  se  filmen,  og  bagefter 
forærer  de  dem  videofilmen. 

Præsident  og  søster  Pilz,  der  er  medlemmer  af 
Darmstadt  Ward,  fortæller  om  deres  datters  tempelvielse. 
»Vi  inviterede  mange  mennesker  til  en  bryllupsfest  i  kirke- 
bygningens aktivitetssal,«  siger  søster  Pilz,  »og  der  kom 
omkring  300.  Mange  af  dem  var  ikkemedlemmer.« 
Præsident  Pilz  tilføjer:  »Selv  lærere  og  klassekammerater 
deltog.  Det  ville  de  aldrig  have  gjort,  da  jeg  var  ung.  De  ville 
aldrig  have  besøgt  en  SDH-kirke.«  Gæsterne  var  meget 
imponerede  af  Kirken,  siger  søster  Pilz.  »De  lærere,  der 
overværede  det,  fortalte  andre  lærere  om  det.  Det  er  den 
form  for  missionering,  vi  nu  kan  udføre,  så  vores  venner  og 
naboer  kan  se,  hvilket  dejligt  fællesskab  vi  har  i  Kirken.« 

Hvert  år  støtter  medlemmer  og  missionærer  fra 
Hamborg  og  Neumunster  Stave  og  Hamborg-mission 


ET  LOVET  TEMPEL 


Præsident  Thomas  S.  Monson,  der  i  dag  er  førsterådgiver  i  Det  Første 
Præsidentskab,  besøgte  den  kommunistisk  styrede  Tyske 
Demokratiske  Republik  (DDR)  for  første  gang  i  1968.  Da  præsident 
Monson  mødtes  med  en  gruppe  sidste  dages  hellige  i  Gorlitz,  bedrøvedes 
han,  fordi  han  var  klar  over,  at  disse  medlemmer  ikke  fuldt  ud  kunne  nyde 
mange  af  evangeliets  velsignelser:  De  havde  ikke 
nogen  patriark,  ingen  ward  eller  stave  -  kun  grene, 
og  de  kunne  ikke  besøge  templet.  »Jeg  stod  ved  taler- 
stolen,« sagde  han,  »og  med  tårer  i  øjnene  og  en 
stemme,  der  var  grødet  af  følelser,  lovede  jeg  folket: 
>Hvis  I  forbliver  loyale  og  trofaste  mod  Guds  bud,  så  vil 
I  få  lov  at  nyde  alle  de  velsignelser,  som  Kirkens 
medlemmer  andre  steder  nyden«  (»Tak  til  Gud«, 
Stjernen,  juli  1989,  s.  47). 

Syv  år  senere  vendte  præsident  Monson  tilbage  til 
DDR,  og  den  27.  april  1975  opsendte  han  en  bøn,  der 
genindviede  landet  til  evangeliets  fremgang.  Blandt 
hans  anmodninger  om  guddommelig  hjælp  til  at 
oprette  fred  og  åbne  for  missioneringen  var  denne 
bøn:  »Himmelske  Fader,  vil  du  bane  vejen,  så  de  trofaste  kan  få  det  privi- 
legium at  besøge  dit  hellige  tempel«  (Thomas  S.  Monson,  Faith 
Rewarded,  1996,s.36). 

Da  disse  velsignelser  blev  lovet,  kunne  man  ikke  have 
forestillet  sig  opfyldelsen  af  dem.  Manfred  Heller,  første- 
rådgiver i  biskoprådet  i  Dresden  ward,  forklarer,  at  før  1985 


havde  kun  meget  få  haft  mulighed  for  at  modtage  templets  velsignelser. 

Man  skulle  søge  tilladelse  fra  myndighederne  til  at  rejse  ud  af  landet.  I 

sjældne  tilfælde  fik  pensionister  den  nødvendige  tilladelse  og  rejste  til 

Schweiz  for  at  modtage  deres  begavelse. 

Efter  at  man  i  flere  år  havde  undersøgt  alle  mulighederne,  kom 
svaret.  Præsident  Monson  sagde:  »Takket  være 
mange  medlemmers  faste  og  bøn,  foreslog 
regeringens  embedsfolk  meget  naturligt:  I  stedet 
for  at  lade  jeres  medlemmer  rejse  til  Schweiz  for  at 
besøge  et  tempel,  hvorfor  bygger  I  så  ikke  bare  et 
tempel  her  i  Den  Tyske  Demokratiske  Republik? 
Forslaget  blev  godkendt,  en  grund  blev  udpeget  i 
Freiberg,  og  der  blev  taget  første  spadestik  til  et 
smukt  Guds  tempel«  (»Tak  til  Gud«,  Sijernen,  juli 
1989,  s.  47). 

Den  29.  juni  1985,  fire  år  før  Berlinmurens  fald, 
blev  templet  i  Freiberg  indviet.  I  løbet  af  det  to  uger 
lange  åbenthus-arrangement,  der  gik  forud  for 
indvielsen,  besøgte  omkring  90.000  mennesker 

templet.  Tusinder  stod  i  kø  i  op  til  fem  timer  i  regn  for  at  se  det  nye 

tempel.  Og  nu  har  tusinder  af  trofaste  sidste  dages  hellige  modtaget 

deres  tempelvelsignelser  i  dette  hellige  hus. 

»Jeg  kan  huske,  da  præsident  Monson  kom  og  indviede  grunden,« 

siger  Winfried  Batzke,  der  er  præsident  for  Berlin  Stav.  »Og  nu  har  jeg  set, 

hvordan  hans  løfter  er  blevet  opfyldt,  lidt  efter  lidt.« 


Til  venstre:  Unge  mænd  fra 
Frankfurt  Ward  i  Frankfurt 
Stav. 


hinanden  ved  Tysklands  største  sommermarked,  der 
kaldes  »Dig  og  din  verden«.  Kirkens  udstilling 
omhandler  slægtsforskning  og  familier  i  almindelighed, 
og  der  er  computere,  hvor  folk, kan  søge  i  genealogiske 
optegnelser.  Gæster  ved  standen  kan  sågar  blive  fotogra- 
feret og  få  billedet  trykt  på  et  personligt  stamtræ.  Ved 
dette  marked  og  andre  lignende  begivenheder,  hvor 
udstillingen  anvendes,  kan  folk  få  udleveret  eksemplarer 
af  Mormons  Bog  og  andre  af  Kirkens  materialer.  Ved 

sommermarkedet  i  1999  fik  missionærerne  flere  end  50 
navne  og  adresser  på  folk,  der  var  interesseret  i  at  høre 
mere  om  Kirken.  Præsident  Otzmann  siger,  at  udover  at 
finde  slægtshistoriske  navne,  »sagde  mange  mennesker, 
at  de  havde  fundet  noget,  som  de  længe  havde  søgt 
efter.« 


STYRKE  I  MODGANGEN 

Inden  for  denne  europæiske  nation  -  som  er  en  af 
verdens  fem  rigeste  lande  -  er  der  selv  nu  skærende 
kontraster  mellem  den  økonomiske  virkelighed  i  de 
østlige  og  vestlige  dele  af  Tyskland.  Mens  kirkeledere  i 
det   tidligere   DDR  taler  om  udfordringer  i  form  af 


H 


arbejdsløshed  og  økonomiske   kriser,   taler  ledere   fra 
andre  dele  af  Tyskland  om  en  social  selvtilfredshed,  der 

fører  folk  væk  fra  religion. 
Præsident  Schwing  fra 
Stuttgart  Stav  i  Sydtyskland 
siger:    »Folk    er    som   regel 


tilfredse  med  deres  tilværelse  og  samfundet,  og  de  er 
ikke  interesseret  i  at  høre  om  religion.« 

Da  Berlinmuren  faldt  i  november   1989,   oplevede 
DDR  en  ny  frihed.  »Nu  nyder  vi  stor  frihed,«  siger  bror 
Richter  fra  Chemnitz.  »Men  friheden  rummer  også  sine 
farer.«  Især  misbrug  af  den  nyfundne  frihed.  Siegfried 
Sacher,  der  er  præsident  for  Dresden  Stav,  udtrykker  det 
på  denne  måde:  »Med  alle  de  nye  muligheder  og  frihed 
følger  et  ansvar  for  at  forvalte  den  frihed  -  at  organisere 
sin  tid  og  sine  midler,  så  man  kan  tjene  Herren.«  Men 
præsident  Sacher  forklarer,  at  Kirkens  medlemmer  flittigt 
bruger  deres  tid  og  talenter  på  at  styrke  Herrens  rige. 
I  forbindelse  med  den  øgede  frihed  oplever  man  de 
samme  vanskeligheder,  som  plager  det 
meste  af  verden  i  dag:  Et  verdsligt 
klima,  der  fremmer  umoral  og  fråds. 
»Usømmelig  påklædning  betragtes 
som  noget  normalt,«  siger  præsident 
Otzmann.   »Nogle   andre   kirker   er 
begyndt  at  erklære,  at  homoseksua- 
litet er  acceptabelt,  og  at  det  er  rigtigt 
at  leve  sammen  uden  at  være  gift. 
Narko  og  spiritus  knuser  flere  og  flere 
familier.  Vi  må  beskytte  os  selv  og  vore  unge  mod  disse 
farer.«  Evangeliet  er  et  fristed  fra  disse  skadelige  tendenser 
-  et  fristed,  der  anerkendes  selv  af  folk  uden  for  Kirken. 

Da  Francesca  Morelli  traf  missionærerne  for  tre  år 
siden  i  Nordtyskland,  var  hun  16  år  gammel  og  var  udsat 
for  et  hårdt  gruppepres  fra  sine  jævnaldrende.  »To  uger 
før  jeg  traf  missionærerne,«  siger  hun,  »var  der  nogle  af 
mine  venner,  der  ville  have  mig  til  at  begynde  at  tage 
stoffer.  Så  mødte  jeg  missionærerne,  og  alt  ændrede  sig.« 
Efter  at  være  blevet  undervist  i  flere  uger  ville 
Francesca  døbes,   men  hendes  mor  var  meget  imod 

Til  venstre:  Anneliese  Schaak  og  hendes  barnebarn 
Jana  fra  Neukolln  Ward  i  Berlin  Stav.  Indsat  fra  oven: 
Gisela  og  Manfred  Heller  fra  Dresden  Ward;  et  land- 
skab fra  Sydtyskland;  Gerhild  og  Siegfried  Sacher. 

Til  højre:  Thomas  Gehlauf  fra  Dresden  Ward. 

Herunder:  Pierina  Valvo  og  hendes  datter, 

Francesco  Morelli.  Nederst:  Christa  og  Karl-Heinz 

Gensch  fra  Dahlem  Ward  i  Berlin  Stav. 


Kirken.  Kun  efter  megen  tiggen  og  tryglen  fik  Francesca 
endelig  sin  mors  tilladelse.  Hun  blev  døbt  den  23. 
november  1997.  Medlemmerne  i  Altona  Ward  i 
Hamborg  Stav  tog  kærligt  imod  hende  og  fik  hende  ind  i 
fællesskabet.  Især  støttede  de  unge  piger  hende.  »Mine 
nærmeste  venner,  som  aldrig  har  svigtet  mig,  er  dem  fra 
Kirken, «  siger  Francesca. 

Efter  Francescas  dåb  har  hendes  mor  fulgt  hendes 
eksempel  og  er  blevet  medlem  af  Kirken.  Og  Francescas 
lillebror  bliver  undervist  af  missionærerne  og  ser  frem  til 
sin  dåb.  »Jeg  er  bare  så  taknemlig  for,  at  jeg  traf  missio- 
nærerne, mens  jeg  var  så  ung,«  siger  Francesca.  »Jeg  ved 
ikke,  hvad  der  var  blevet  af  mig,  hvis  jeg  ikke  havde 
fundet  evangeliet.« 

FREMGANG  INDEN  FOR  MISSIONERINGEN 

Missioneringen  har  ændret  sig  drastisk  siden  bror 
Richter  vendte  hjem  fra  russisk  fangenskab  for  at  tjene 
som  missionær  i  DDR  i  1953.  Ja,  da  udenlandske  fuld- 
tidsmissionærer  fik  tilladelse  til  at  virke  i  DDR  igen  i 
1989,  var  det  50  år  siden,  de  sidst  havde  virket  i  den  del 
af  Tyskland.  Samme  år  fik  de  første  missionærer  fra  DDR 
lov  til  at  forlade  landet  og  tjene  i  andre  egne  af  verden. 

Nu  er  der  seks  missioner  i  Tyskland,  og  flere  unge 
tyskere  end  nogensinde  før  tager  på  mission.  Præsident ... 

Otzmann  ser  tilbage  på  sin 
mission  i  1972:  »Inden  jeg  tog 
på  mission,  havde  der  kun 
været  to  fuldtidsmissionærer 
udsendt  fra  mit  ward  i  Liibeck,  og  det  ward  havde  eksi- 
steret i  100  år.  Siden  da  har  næsten  alle  de  aktive  unge 
mænd  og  adskillige  unge  kvinder  været  på  mission.  I 
Neumunster  Stav  har  vi  nu  14  missionærer  udsendt.  Og 
siden  1991  har  der  været  cirka  65  missionærer  udsendt 
fra  staven.«  I  1999  var  der  172  tyske  fuldtidsmissionærer, 
som  tjente  rundt  omkring  i  verden. 

Thomas  Gehlauf  fra  Dresden  ward  var  med  i  den 
anden  gruppe  af  missionærer,  der  af  det  kommunistiske 
styre  fik  tilladelse  til  at  tjene  i  andre  lande.  Han  forlod 
DDR  i  maj  1990  for  at  tjene  i  Colorado  og  vendte  hjem 
fra  sin  mission  til  et  genforenet  Tyskland.  Han  mindes 
begejstringen  blandt  Kirkens  medlemmer  i  DDR,  da  fuld- 
tidsmissionærerne  kom  til  landet  efter  Berlinmurens  fald 
i  1989.  Bror  Gehlauf  siger,  at  det  at  tjene  som  stavsmissi- 
onær  på  det  tidspunkt,  »var  en  vidunderlig  forberedelse 
til  at  tage  på  fuldtidsmission.  Vi  havde  undervisningsaf- 
taler  næsten  hver  eneste  dag  indtil  kl.  21  eller  22.  Og  der 
var  dåb  næsten  hver  eneste  søndag  i  et  halvt  år,  efter  at 
missionærerne  kom  til  Dresden.« 


KIRKENS  HISTORIE  I  TYSKLAND 

1 840     De  første  sidste  dages  hellige  ankommer 

1 843     Den  første  gren  oprettes  i  Darmstadt 

1852     Den  første  missionsp resident  ankommer  til  Tyskland;  Mormons 

Bog  udgives  på  tysk 
1939     Missionærerne  evakueres  fra  Tyskland,  da  anden  verdenskrig  bryder 

ud 
1945     Missionærerne  vender  tilbage  til  Vesttyskland,  men  får  ikke  lov  til 

at  komme  ind  i  den  sovjetiske  besættelseszone. 
1947     Omkring  5000  medlemmer  i  Dresden  fejrer  100  årsjubilæet  for 

pionerernes  ankomst  til  Saltsødalen 
1961      Berlinmuren  opføres  natten  mellem  den  12.-13.  august 
1977     Ældste  F.  Enzio  Busche  fra  Dortmund  kaldes  til  De  Halvfjerds' 

Første  Kvorum 
1985     Templet  i  Freiberg  i  DDR  indvies  den  29.  juni;  29.900  medlemmer 

(sammenlignet  med  13.829  i  1975). 
1 987     Templet  i  Frankfurt  indvies  den  28.  august 

1989  De  første  udenlandske  missionærer  i  50  år  ankommer  til  DDR  den 
30.  marts;  de  første  missionærer  forlader  DDR  for  at  tjene  i  andre 
lande  den  28.  maj;  Berlinmuren  falder  den  9.  november 

1 990  Tyskland  genforenes  den  3.  oktober 

1 994     Ældste  Dieter  F.  Uchrdorf  fra  Frankfurt  kaldes  til  De  Halvfjerds 
Andet  Kvorum;  og  senere  til  Det  Første  Kvorum  i  1996 

TYSKLAND  I  DAG 

Befolkningstal: 82  millioner 

Areal:  356.910  kvadratkilometer 

Kirkens  medlemstal:  36.000 

Templer:  2  (Frankfurt  og  Freiberg) 

Stave:  14 

Ward:  92 

Grene: 96 

Missioner:  6 

Seminar-  og  institutelever: 2.232 


EN  GRUNDVOLD  AT  BYGGE  PÅ 

Mens  nye  medlemmer  antager  evangeliet  i  Tyskland 
og  føjer  ny  styrke,  nyt  liv  og  ny  livskraft  til  ward  og  grene, 
vokser  Kirken  stadig  indefra.  Tusinder  af  retskafne 
forældre,  der  som  børn  blev  belært  om  evangeliet  af  deres 
forældre,  der  igen  havde  hørt  det  fra  deres,  og  de  fra 
deres,  opdrager  nu  endnu  en  generation  af  trofaste  sidste 
dages  hellige. 

Styrken  til  at  overvinde  de  mange  trængsler,  som  de 
tyske  medlemmer  står  overfor,  ligger  i  visheden  om,  at  de 
ikke  behøver  at  møde  trængslerne  alene.  De  tilhører  et 
verdensomspændende  samfund  af  hellige.  Selv  før 
Tysklands  genforening,  mens  medlemmerne  i  DDR 
endnu  var  afskåret  fra  resten  af  Kirken,  følte  bror  Richter 
fra  Chemnitz  (som  dengang  hed  Karl-Marx-Stadt)  sig 
ikke  adskilt  fra  sine  søskende  i  Kirken. 

Mens  bror  Richter  på  dette  tidspunkt  virkede  som 
medlem  af  missionspræsidentskabet  i  Dresden,  skulle 
han  anmode  om  tilladelse  til  et  kirkemøde.  Der  skulle 
officiel  godkendelse  til,  før  man  måtte  afholde  religiøse 
møder.  Den  pågældende  embedsmand  nægtede  at  give 
tilladelsen.  Han  sagde,  at  han  ikke  brød  sig  om  Kirken, 
fordi  den  var  amerikansk,  og  fordi  dens  medlemmer  ikke 
længere  havde  brug  for  regeringen,  takket  være  den 
omsorg  og  støtte,  som  Kirken  gav  dem.  Han  mente  ikke, 
at  Kirken  hørte  hjemme  i  DDR. 

»Vores  Kirke  er  international,«  svarede  bror  Richter. 
»Du  kan  smide  mig  ud  med  faldskærm  et  eller  andet  sted 
-  et  hvilket  som  helst  sted  i  verden  -  og  jeg  vil  straks  føle 
mig  hjemme  i  den  lokale  SDH-menighed.  Kan  du  gøre 
det  samme?«  Det  kunne  embedsmanden  ikke  svare  på, 
og  til  sidst  gav  han  tilladelse  til,  at  mødet  kunne  afholdes. 

Præsident  Siegfried  Sacher  siger:  »Det  er  vidunderligt 
at  vide,  at  der  på  verdensplan  er  1 1  millioner  mennesker, 
der  har  det  samme  vidnesbyrd  om  Frelseren  og  det 
samme  vidnesbyrd  om  hans  Kirke.«  1  Tyskland  og  resten 
af  verden  opfyldes  apostlen  Paulus'  ord:  »Så  er  I  da  ikke 
længere  fremmede  og  udlændinge.  I  er  de  helliges 
medborgere  og  hører  til  Guds  husstand«  (Ef  2:19).  □ 

ULUStRERET  AF 

a  jeg  var  teenager,  betød  min  frihed  og  mi. 
i  privatliv  meget  for  mig.  Så  jeg  brød  mig  ikke 
om  familiens  regel  om,  at  far  og  mor  altid 
skulle  vide,  hvor  vi  var,  hvem  vi  var  sammen  med,  og 
hvornår  vi  kom  hjem.  Men  selv  om  mine  søskende  og 
jeg  beklagede  os  over  reglen,  så  adlød  vi  den. 

Mens  jeg  gik  i  skole,  spillede  min  13>årige  lillesøster 
Jenni  og  jeg  på  et  volleyballhold.  Vores  hold  var  hverken 
det  bedste  eller  det  dårligste.  Vi  spillede  bare  for  sjov. 

En  af  sæsonens  mest  spændende  turneringer,  som 
omfattede  flere  hold,  skulle  afholdes  en  fredag  aften  på 
et  sted,  der  lå  40  minutters  kørsel  fra  vores  hjem.  Jeg 
havde  haft  kørekort  i  mere  end  ét  år,  så  mor  og  far  lod 
mig  køre  vores  minibus  derhen  med  min  lillesøster 
som  passager.  Jenni  og  jeg  kom  ikke  altid  lige  godt  ud 
af  det  med  hinanden,  men  vi  snakkede  rigtig  godt  på 
turen  hen  til  kampen.  Vi  fik  rigtig  mulighed  for  at 
snakke  sammen,  fordi  vi  var  alene.  Aftenen  blev  lige 
så  sjov,  som  vi  havde  håbet  på.  Da  vi  havde  sagt  farvel 
til  vores  venner,  kørte  Jenni  og  jeg  hjem. 

Efter  et  kvarters  kørsel  -  midt  på  en  travl  motorvej 
-  løb  vi  tør  for  benzin.  Det  var  mørkt,  så  vi  håbede,  at 
vi  kunne  trille  hen  til  næste  frakørsel.  Men  bilen  gik  i 


ler  en  motorvejsbro  mer 
end  en  kilometer  fra  den 
nærmeste  frakørsel.  Vi  var  bange 
og  bad  en  bøn.  »Kære  himmelske 
Fader,«  bad  vi,  »hjælp  os  med  at 
finde  hjem  i  sikkerhed 

Da  vi  havde  afslut 
kom  jeg  i  tanke  om,  at  jeg  havde 
lært,  at  vi  i  en  nødsituation  skulle 
åbne   motorhjelmen  og   sætte   noget 
hvidt  på  antennen.  Så  det  gjorde  vi.  Vi 
vidste,  at  det  blot  var  et  spørgsmål  om 
tid,  før  en  politibil  kom  forbi  og  tilbød 
at  hjælpe  os.  Men  tre  gange  så  vi  politi- 
biler køre  forbi  uden  at  stoppe>  selv  om 
vi  blinkede  med  lyset  og  dyttede  i  hornet. 

Vi   var    lige    ved   at   blive    overmandet    af 
modløshed  og  besluttede,  at  det  var  tid  at  bede 
igen.  Da  vi  havde  bedt  færdig,  sad  vi  med  tårerne 
løbende  ned  ad  kinderne  og  talte  om  mulige 
løsninger.  Vi  kunne  se  skiltet  fra  frakørslen  o 
besluttede  at  gå  hen  til  den,  idet  vi  håbede 
finde  en  telefon. 
h  o  N  A 

Da  vi  havde  gået  næsten  en  halv  kilo- 
meter, hørte  vi  køretøjer  der  nærmede 
sig  og  sagtnede  farten.  Var  vores  bønner 
blevet  besvaret?  Vi  vendte  os  og  så  to 
motorcykler  komme  hen  imod  os.  I  det 
øjeblik  følte  vi  begge  stærkt,  at  vi  skulle 
gå  tilbage  til  bilen. 

Inde  i  bilen  klyngede  vi  os  til  hinanden 
for  at  søge  trøst.  Og  netop  som  Ånden 
indgød  os  fred,  kiggede  vi  ud  af  ruden  og 
så  vores  mor  og  far  standse  på  den  anden 
side  af  motorvejen.  Lettelse  og  taknem- 
lighed overvældede  os,  mens  vi  løb  vore 
bekymrede  forældre  i  møde. 

»Hvordan    vidste    I,    hvor    vi    var?« 

spurgte  vi.  Blidt  og  tydeligt  svarede  vores 

forældre,  at  de  vidste,  hvor  vi  var,  hvem 

vi  var  sammen  med,  og  hvornår  vi  skulle 

være  hjemme.  Og  fordi  vi  altid  havde 

adlydt  denne  regel,  vidste  de,  at  de  skulle 

lede  efter  os,  da  vi  ikke  kom  hjem  til 

tiden. 

Jeg  beklagede  mig  aldrig  mere  over 
mine  forældres  strenge  regler.  □ 


Sådan  anvender  du 
novemberudgaven  af  Liahona  for  2000 


Leder  du  efter  en  historie  elier  et  citat  til  en  tale,  en  lektion, 
familieaften  eller  en  åndelig  tanke  i  seminar?  Så  kan  du  måske 
finde  nogle  gode  ideer  i  dette  nummer  af  Liahona.  (Numrene  til 
højre  henviser  til  sidenumrene  i  dette  nummer.  L  =  Lille  Liahona). 


IDEER  TIL  FAMILIEAFTEN 

■  »Opnå  det  gode  liv«,  side  2:  Drøft  præsident  James  E.  Fausts  ord: 
»Kirken  har  ikke  og  bør  efter  min  mening  heller  ikke  udtale  sig  om 
ethvert  stridsspørgsmål.« 

■  »Fra  Zion  til  undergang:  Hvad  vi  kan  lære  af  4  Nephi«,  side  14: 
Hvilke  tre  forhold  kendetegner  folk  i  Zion?  Hvordan  kan  du  styrke  disse 
tre  forhold  i  din  familie  eller  i  dit  ward  eller  din  gren? 

■  »Dit  fremtidige  jeg«,  side  22:  Lad  hvert  fami- 
liemedlem overveje,  hvordan  deres  liv  vil  se  ud 
om  ti  år.  Lad  hver  af  dem  beskrive,  hvad  de 
forestiller  sig. 

■  »Alexandras  tro«,  side  L8:  Hjælp  børn 
til  at  forstå,  at  selv  om  vi  holder  budene 
og  vælger  det  rette,  kan  andre  stadig 
være  uvenlige  eller  urimelige  mod 
os.  Hvorfor  kan  Herren  ikke  lave 
om  på  de  mennesker,  der  ikke  vil 
ændre  sig?  '/:> 


EMNER  I  DETTE  NUMMER 

Åbenbaring 2 

Apostasi  (Frafald) 14 

Besøgslærerinder 25 

X  Jl  C.1  O  Hit  1.1.       **■#•'    +    *':*+♦*#■■•**♦■♦    +    #■*■•*     O 

Bøn L8 

Det  Ny  Testamente,  historier  fra.  .  LI 2 

Dåb L12 

Eksempel L16 

Familieaften 48 

Familieforhold ,46 

Forberedelse 22 

Helbredelse  ..................  26 

Hjemmelærere 6 

Jesus  Kristus 14,  25,  L12 

Kundskab 2 

Lydighed 46,  L5 

Mormons  Bog 14 

Muligheder 22 

Omvendelse ..................  26 

Pagter 25 

Primary L6,  L16 

Profeter 32,  L16 

Pålidelighed 7 

Slægtshistorie 8,  26 

Støtte  lederne. 2 

Templer  og  tempeltjeneste  .  .  8,  22,  26 

Ti  bud,  de 7 

Tjeneste 25,  L5 

Tro 2,  26,  34,  L8 

S  Tyskland 34 

i  Uganda L2 

Verdensomspændende 
kirke,  den  ................  34,  L2 

Zion 14 


EFTERLYSNING  AF  HISTORIER  OM  MISSIONÆRÆGTEPAR 
Har  du  og  din  ægtefælle  været  på  mission  sammen?  Vi  opfordrer  jer  til  at  indsende  beretninger  og 
artikler  til  Couple  Missionary  Service,  Liahona,  Floor  24,  50  East  North  Temple  Street,  Salt  Lake  City, 
UT  84150-3223,  USA;  eller  via  e-mail  til  CUR-Liahona-IMag@ldschurch.org.  Husk  at  vedlægge  fulde 
navn,  privatadresse,  telefonnummer  og  ward  og  stav. 

Kong  Benjamin  overdrager  riget  til  Mosiah,  af  Robert  T.  Barrett 

Efter  at  kong  Benjamin  havde  undervist  sit  folk,  og  de  havde  påtaget  sig  Kristi  navn,  indviede  han  »sin  søn  Mosiah  som 
regent  og  konge  over  sit  folk  og  [overdrog]  ham  ledelsen  af  alle  rigets  anliggender«  (Mosiah  6:3). 


/  urets  retning  begyndende 

fra  toppen:  Christoph  og 

Silke  Fieege  fra  Frankfurt 

Ward  i  Frankfurt  Stav  i 

Tyskland  med  deres 

søn  Lucas;  templet 

i  Frankfurt;  templet 

i  Freiberg  i  Tyskland. 


Omtrent  160  år  efter 
at  den  første  tyske 
gren  blev  oprettet, 
vokser  Kirken  indefra, 
fordi  forældre  opdrager 
deres  børn  i  evangeliet, 


og  ved  dåb  af  omvendte, 
når  medlemmer  og 
missionærer  taler  med 
venner  og  naboer.  Se 
»En  stærk  grundvold  i 
Tyskland«,  side  34. 


